title: Kultakurppo

text: Linnun pituus on 23-26 cm, siipien kärkiväli 50-55 cm ja paino 110-200 g. Muistuttaa kurppaa, lennossa myös rantakanaa. Naaras on selvästi koirasta suurempi ja kirkkaamman värinen. Yläpuoli on ruskea, alapuoli valkoinen. Rinnassa on musta poikkivyö, ja vanhan naaraan rinta, kaula ja posket ovat punaruskeat. Kaikissa puvuissa on silmän ympärillä selvä vaalea rengas, joka ulottuu kapenevana lähelle niskaa. Koivet ovat keskipituiset, vihertävät, ja nokka on pitkä, kärkiosastaan lievästi alaspäin taipunut. Lennossa näkyy siivillä ja pyrstössä vaaleaa pilkkumaista kirjailua ja selässä 2 vaaleaa pitkittäisraitaa. Etenkin hämärissä sen lentäessä voi kuulla "khot khot khot" ääntä. Maasta yllätettäessä se lentää vain lyhyen matkan pudottautuen kasvillisuuden suojiin. Ui hyvin allikoiden ja lampareiden yli.


title: Kultakurppo

text: Soidinmenoissa naaras ja koiras seisovat vastakkain ja taivuttavat siipiään eteenpäin niin että siivenkärjet ulottuvat kaarena pään etupuolelle. Samalla ne levittävät pyrstönsä.


title: Kultakurppo

text: Australiankurppoa pidettiin pitkään kultakurpon alalajina, mutta se on erotettu omaksi lajikseen 2000-luvulla tehtyjen tutkimusten perusteella.


title: Kultakurppo

text: Laaja esiintymisalue ulottuu Länsi-Afrikasta Indonesiaan ja Japaniin. Afrikassa laji esiintyy useina erillispopulaatioina, Saharan pohjoispuolella ainoastaan Egyptissä Niilin suiston tuntumassa. Aasiassa esiintyminen kattaa Himalajan eteläpuolisen alueen Pakistanista Kiinan itäosiin ja Japanin eteläosiin, Filippiinit ja osan Indonesiaa. Lajia ei ole tavattu Suomessa. Lajin kanta on elinvoimainen. Laji on pääasiassa paikkalintu, mutta pohjoisimmat populaatiot Kiinassa, Japanissa ja Intiassa voivat muuttaa joitakin satoja kilometrejä etelämmäksi. Sahelin alueella esiintyy sadekausien aikaista muuttoa.


title: Kultakurppo

text: Runsaskasvustoiset suot, lampareet, allikot, tulvaniityt, riisipellot ja ruokokasvustot.


title: Kultakurppo

text: Pesä on maassa korkean kasvillisuuden suojassa. Munia on 4, joskus 3. Naaraalla voi olla useita koiraita, joiden kanssa se parittelee ja munii jokaiselle oman pesueen. Koiraat huolehtivat hautomisesta ja poikasten hoidosta. Haudonta-aika on 16-20 päivää.


title: Kultakurppo

text: Kaikkiruokainen. Syö etupäässä hyönteisiä, kuten heinäsirkkoja ja muita sirkkoja, etanoita, matoja, äyriäisiä, sekä riisin ja muidenkin kasvien siemeniä.


title: Leiji Matsumoto

text: Leiji Matsumoto (. s. 25. tammikuuta 1938) on japanilainen mangapiirtäjä ja animaattori, joka tunnetaan parhaiten romanttisista avaruussarjoistaan. Hänen sarjakuvillaan on ollut lähtemätön vaikutus scifi- ja fantasiamangaan.


title: Leiji Matsumoto

text: Matsumoto aloitti uransa 1953 16-vuotiaana oikealla nimellään Akira Matsumoto. Ensimmäinen menestyssarja "Otoko oidon" 1971–1973 kertoi köyhän opiskelijapojan elämästä. Huumorimangaansa Matsumoto sijoitti runsaasti omakohtaisia kokemuksia ajanjaksosta, jolloin hän piirsi henkensä pitimiksi shōjomangaa. Uran käännekohta oli vuonna 1974 televisiossa alkanut scifi- ja avaruusanime "Uchū Senkan Yamato", johon Matsumoto osallistui käsikirjoittajana ja animaattorina. Ennen Yamatoa animea oli pidetty lasten ohjelmistona. Yamaton jälkeen animea alettiin sijoittaa illan parhaaseen esitysaikaan.


title: Leiji Matsumoto

text: Matsumoton elämänsä aikana luomaa fantasiauniversumia kutsutaan "Leijiversumiksi". Pysyvää suunnitelmallisuutta eri sarjojen ja niissä esiintyvien hahmojen kesken on kuitenkin turha hakea. Samat henkilöt seikkailevat ristiin rastiin eri sarjoissa ja voivat toimia täysin ristiriitaisestikin vanhojen taustatarinoiden kanssa. Vakiohahmoja ovat mm. häpeämättömän sentimentaalisesti kuvattu avaruusmerirosvo kapteeni Harlock, eteerinen ja mystinen ajan ja avaruuden ääret nähnyt Maetel, ja nuorimies Tetsuro Hoshino, jonka matkat avaruuspikajuna "Galaxy Express 999":n kyydissä ovat vertauskuvallisia retkiä ihmisen sielun syvyyksiin.


title: Leiji Matsumoto

text: Vuonna 2003 Matsumoto teki yhteistyössä ranskalaisen elektromusiikkiryhmän Daft Punkin kanssa pitkän musikaalipiirretyn "Interstella 5555". Tässä elokuvassa yhdistyvät Matsumoton klassiset puolet: perinteiset hahmot, nyt jo trendikäs mutta samalla niin liikuttavan vanhanaikainen scifi-design, sekä plus koskettavan naiivi tarina, joka käy suoraan katsojan sydämeen.


title: Leiji Matsumoto

text: Matsumoton vaikutus scifikirjallisuuteen on ollut huomattava. Hän on toiminut myös Japanin avaruusjärjestö NASDA:n konsulttina ja sen nuorisojärjestön puheenjohtajana.


title: Kristiina Mäki (laulaja)

text: Kristiina Mäki (oik. "Kristiina Rantanen", s. 13. maaliskuuta 1957 Turku) on suomalainen laulaja, joka voitti iskelmälaulukilpailut Turussa vuonna 1976. Vuonna 1984 alkoi levytysura singlellä "Mää kottiis ny". Vuonna 1993 Mäki levytti laulun "Oo la laa", joka pysyi Tätä suomi tanssii -listalla yli kymmenen kuukautta. Eräs Kristiinan tunnetuimmista levytyksistä lienee kirjailija Kalle Päätalon kotiseudusta kertova Jokijärven valssi.


title: Frido Mann

text: Frido Mann (oik. "Fridolin Mann", s. 31. heinäkuuta 1940 Monterey, Kalifornia, Yhdysvallat) on saksalainen psykologi ja kirjailija.


title: Frido Mann

text: Frido Mann syntyi kirjailijaperheeseen, sillä hänen isänsä Michael Thomas Mann oli kirjailija Thomas Mannin nuorin poika ja hänen setänsä kirjailija Klaus Mann. Frido Mann oli Thomas Mannin rakkain lapsenlapsi, jonka tämä ikuisti teoksensa "Tohtori Faustus" tuskallisesti aivokalvontulehdukseen kuolevaan keijukaislapseen.


title: Frido Mann

text: Frido Mann vieraili Suomessa syksyllä 2007.


title: Kellogg–Briand-sopimus

text: Kellogg–Briand-sopimuksella kiellettiin sodankäynti politiikan välineenä. Sopimuksen allekirjoitti yhteensä 65 valtiota 27. elokuuta 1928. Sopimus nimettiin Yhdysvaltain ja Ranskan silloisten ulkoasiainministerien Frank Kelloggin ja Aristide Briandin mukaan.


title: Kellogg–Briand-sopimus

text:
Briandin alkuperäinen suunnitelma oli solmia Yhdysvaltain ja Ranskan välinen kahdenkeskinen sopimus, mutta Kelloggin ehdotuksesta asiakirjasta tehtiinkin kattavampi. Sopimuksen rauhanomaisia tarkoitusperiä kuitenkin heikensi huomattavasti se, ettei siinä määritelty mitään rangaistusta sopimuksen rikkomisesta. Esimerkiksi Japani hyökkäsi Kiinaan kolme vuotta sopimuksen allekirjoittamisen jälkeen.
Sopimus ei pystynyt pysäyttämään sotia. Lisäksi sen sivuvaikutuksena valtiot eivät enää julistaneet sotia, vaan hyökkäsivät ilman sodanjulistusta. Näin tapahtui Japanin hyökkäys Mantšuriaan 1931, Italian Abessinian valloitus, Espanjan sisällissota, Neuvostoliiton hyökkäys Suomeen 1939 ja Saksan hyökkäys Puolaan 1939.


title: Kellogg–Briand-sopimus

text: Sopimuksella oli tärkeä oikeudellinen merkitys Nürnbergin- ja Tokion oikeudenkäynneissä, joissa molemmissa tuomittiin rikoksista rauhaa vastaan.


title: Kellogg–Briand-sopimus

text:
Sopimuksen vaikutuksia on tutkittu Yalen yliopistossa. Havaintojen mukaan vuosina 1816–1928 käytiin valloitussotia keskimäärin 10 kuukauden välein ja niissä valloitettiin 114 088 neliömailia aluetta. Sopimuksen jälkeen tämä muuttui ja lähes kaikki valloitukset peruttiin ja palautettiin omistajilleen. Näin Mantšuria palasi Kiinalle, Etiopia vapautui Italian vallasta ja Saksan valloitukset mitätöitiin.
Toisen maailmansodan jälkeen valloitukset ovat lähestulkoon loppuneet. Valloitussotia on käyty keskimäärin neljän vuoden välein ja niissä on vaihtanut omistajaa keskimäärin 5 772 neliömailia aluetta vuodessa.


title: Ravioli

text: Ravioli tarkoittaa pyöreitä tai kulmikkaita täytettyjä pastatyynyjä. Ne valmistetaan lähes aina munapastasta, ja täytteenä on yleensä juustoa, jauhelihaa tai pinaattia. Ravioli on kotoisin Pohjois-Italiasta.


title: Rock’n’Roll All Night Long 1973–1988

text: Rock’n’Roll All Night Long 1973–1988 on vuonna 2007 julkaistu Hurriganesin tupla-DVD, joka julkaistiin vuonna 2007. Se nousi suoraan Suomen virallisen DVD-listan piikkipaikalle, ja pysyi listalla yhteensä 41 viikkoa.


title: Rock’n’Roll All Night Long 1973–1988

text: Ohjelmassa nähdään otteita seuraavista Hurriganesin esittämistä kappaleista:


title: Mukutus

text: Mukutus on kajaanilainen yhtye, joka perustettiin 1985. .


title: Comac ARJ21

text: Comac ARJ21 Xiangfeng on ensimmäinen kiinalaisvalmisteinen matkustajakäyttöön tarkoitettu suihkukone. Lentokoneen valmistaja on Comac. Moottorit valmistaa amerikkalainen General Electric ja avioniikasta vastaa Rockwell Collins. Konetyypin ensilento lennettiin vuonna 2008. Ensimmäisenä sen otti käyttöönsä kiinalainen lentoyhtiö Shandong Airlines. Lokakuussa 2011 uutisoitiin Ryanairin neuvottelevan konetyypin hankinnasta.


title: Comac ARJ21

text: Kyseisen konetyypin seuraaja on Comac C919. Sen ensilento koitti 5. toukokuuta 2017.


title: József Szabó (jalkapalloilija)

text: Jožef Jožefovytš Sabo (, , s. 29. helmikuuta 1940 Užhorod) on ukrainalainen jalkapallovalmentaja ja entinen pelaaja. Hän on etniseltä alkuperältään unkarilainen.


title: József Szabó (jalkapalloilija)

text: Szabó koki uransa tähtihetket pelatessaan FK Dynamo Kiovan paidassa 1959–1969. Sabo voitti seurassa neljä Neuvostoliiton mestaruutta pelaten 315 ottelua ja tehden 49 maalia. Neuvostoliiton maajoukkueessa Szabó esiintyi 40 kertaa ollen voittamassa olympiapronssia Münchenissä 1972. Szabó on valmentanut Kiovan Dynamoa useaan otteeseen menestyksekkäästi. Ukrainan maajoukkuevalmentajana Sabo johdatti maan voittoon 16 kertaa ja tasapeliin 12 kertaa 48 ottelussa. Hän on myös toiminut Dynamo Kiovan varatoimitusjohtajana. Sabo palasi valmentajaksi syyskuussa 2007, kun Anatoli Demjanenko sai potkut tappiollisen Mestarien liiga -ottelun jälkeen. Hän kuitenkin jätti tehtävänsä jo marraskuussa terveysongelmiensa vuoksi.


title: Kaikkien nimet

text: Kaikkien nimet (alkuteos: "Todos os nomes") on Nobel-palkitun portugalilaisen kirjailija José Saramagon (s. 1922) romaani. Se julkaistiin alun perin portugalin kielellä vuonna 1997, ja Erkki Kirjalaisen suomennoksen on kustantanut Tammi vuonna 2000.


title: Kaikkien nimet

text: "Kaikkien nimet" -teoksen päähenkilönä on viisikymppinen "José-herra", joka työskentelee paikallisen Väestörekisterikeskuksen toimistoapulaisena nimeämättömässä kaupungissa. Hänen asuntonsa on suorassa yhteydessä rekisterikeskukseen, ja hän harrastaa salaisesti monien asioiden, kuten merkittävien henkilöiden henkilötietojen, keräilyä.


title: Kaikkien nimet

text: Eräänä yönä José-herra hakee elävien arkistosta lisää tietoja tunnetuista henkilöistä, kun hän sattumalta tulee ottaneeksi mukaan myös tavallisen 36-vuotiaan naisen tiedot. Naisesta tulee José-herralle ankara pakkomielle, ja kirjan pääaiheena on juuri José-herran suorittamat epätoivoiset yritykset jäljittää 36-vuotiasta naista. Hän joutuu etsintöjensä yhteydessä rikkomaan sekä työpaikkansa sääntöjä että lakia mm. murtautuessaan naisen entiseen oppilaitokseen penkoakseen vanhoja oppilaskortteja arkistosta.


title: Kaikkien nimet

text: José-herran etsinnöt eivät pääty sittenkään, kun hän saa tietää etsimänsä naisen kuolleen äskettäin – pian hänelle selviää naisen, matematiikanopettajan tehneen selittämättömän itsemurhan unilääkkeillä. Lopulta Väestörekisterikeskuksen johtaja, "yliregistraattori", paljastaa José-herran salaiset toimet, mutta suhtautuu niihin yllättävän suopeasti eikä esimerkiksi salli hänen jättää eroanomusta. Kirjan keskeinen viesti lukijalle on maailman merkityksettömyys.


title: Ahti Susiluoto

text: Ahti Ilari Susiluoto (s. 20. helmikuuta 1940 Lohja) on suomalainen kuvataiteilija, kriitikko ja runoilija.


title: Ahti Susiluoto

text: Hän on saanut taiteilijankoulutuksen Suomen Taideakatemian koulussa 1958–1962.


title: Ahti Susiluoto

text: Susiluodon vanhemmat ovat taidekauppias Jorma Susiluoto ja kansakoulunopettaja, kirjailija Laura Susiluoto, o.s. Vesanto.


title: Hard Candy (elokuva)

text: Hard Candy on vuonna 2005 valmistunut yhdysvaltalainen draama-/jännityselokuva, jonka on käsikirjoittanut Brian Nelson ja ohjannut David Slade. Sen pääosassa ovat Patrick Wilson ja Ellen Page. "Hard Candy" on Sladen ensimmäinen varsinainen elokuva tämän ohjattua ennen vain musiikkivideoita. Se valittiin Sitgesin elokuvajuhlissa vuoden 2005 parhaaksi elokuvaksi. Elokuvan nimi "Hard Candy" on nettislangia ja tarkoittaa alaikäistä tyttöä.


title: Hard Candy (elokuva)

text: 14-vuotias tyttö Hayley Stark tapaa 32-vuotiaan valokuvaajan, Jeffin, Internetissä. He päättävät tavata läheisessä kahvilassa, mistä seuraa matka Jeffin kotiin. Jeff, jota Hayley luulee pedofiiliksi, saa kuitenkin huomata, että Hayley ei olekaan niin viaton kuin miltä aluksi vaikuttaa.


title: The Stalkers

text: The Stalkers oli vuonna 1965 perustettu yhtye. Sen jäseninä olivat tulevat Uriah Heep -artistit David Byron (laulu) ja Mick Box (kitara).


title: The Stalkers

text: Yhtye keikkaili paikallisissa klubeissa ja tapahtumissa Essexissä ja soitti cover-kappaleita ajan hiteistä. The Stalkers hajosi vuonna 1967, kun Box ja Byron halusivat ryhtyä ammattimuusikoiksi ja esittää omaa materiaalia. He perustivat Spicen, josta vuonna 1970 kehittyi heavy-yhtye Uriah Heep.


title: Eskilsön lossi

text: Eskilsön lossi () on Suomen länsirannikolla Kaskisten ja Närpiölle kuuluvan Eskilsön saaren välillä, tiellä 17065 liikennöivä lossi. Lossin hyötykuorma on 44 tonnia ja kuivapaino 72 tonnia. Lossi liikennöi tarvittaessa. Lossitoiminnasta vastaa Finferries.


title: Eskilsön lossi

text: Nykyisin Pohjanmaalla on ainoastaan kaksi lossia. Toinen on Eskilsön lossi ja toinen Bergön lossi Korsnäsin Bredskäretin ja Maalahteen kuuluvan Bergön saaren välillä.


title: Live Apocalypse

text: Live Apocalypse on ruotsalaisen Arch Enemy -yhtyeen vuonna 2006 ilmestynyt ensimmäinen DVD-julkaisu. Se sisältää kaksi levyä, joista ensimmäisellä on yhtyeen kokonainen esiintyminen vuodelta 2004 ja toisella haastatteluja, musiikkivideoita ja muuta lisämateriaalia. Ensimmäisellä levyllä on myös kolme kappaletta vuodelta 2005, jolloin yhtyeen toisena kitaristina toimi Fredrik Åkesson Christopher Amottin sijaan. DVD:n julkaisi Century Media. __notoc__


title: M/S Sheng Hang 8

text: M/S Sheng Hang 8 () on vuonna 1964 valmistunut autolautta. Sen rakensi N.V. Scheepswerf Gebroeders pot Bolnesissä Hollannissa. Aluksen varusteli valmiiksi NV Zaanlandsche Scheepsbouw Maatschappij.


title: Ilma-alusrekisteri

text: Ilma-alusrekisteri on kunkin valtion kansallinen rekisteri siviili-ilmailuun käytettävistä ilma-aluksista. Rekisterin kansallinen ylläpitovelvoite sisältyy Kansainvälisen siviili-ilmailujärjestön ICAOn vuonna 1944 Chicagossa solmittuun kansainvälisen siviili-ilmailun yleissopimukseen ja kansallisiin lainsäädäntöihin, kuten Suomessa ilmailulakiin.


title: Ilma-alusrekisteri

text: Suomessa ilma-alusrekisteriä ylläpiti vuoden 2009 loppuun ilmailuhallinto. Vuoden 2010 alusta lähtien ylläpitäjä on Liikenteen turvallisuusvirasto, joka julkaisee rekisterin Suomessa rekisteröidyistä ilma-aluksista kerran vuodessa tammikuussa ja päivitysotteen kuukausittain.


title: Ilma-alusrekisteri

text: Rekisterissä on ilma-aluksesta mm.


title: Ilma-alusrekisteri

text: 1.1.2012 (1.1.2009, 1.1.2007) rekisteri sisälsi yhteensä 1562 (1472, 1348) ilma-alusta:


title: Live in Concert 1972/73

text: Live in Concert 1972/73 on Deep Purplen live-DVD, joka sisältää KB-Hallenissa Kööpenhaminassa 1972 taltioidun konsertin sekä 3 kappaletta New Yorkista vuodelta 1973. Kööpenhaminan konsertti on aiemmin julkaistu VHS:nä nimillä "Scandinavian Nights" ja "Machine Head Live".


title: Live in Concert 1972/73

text: KB-Hallen, Kööpenhamina, Tanska 1.3.1972 (mustavalkoinen):Hofstra University, Hempstead, Long Island, NY, USA 29.5.1973


title: Roger Whittaker

text: Roger Whittaker (s. 22. maaliskuuta 1936 Nairobi, Kenia) on brittiläinen laulaja ja lauluntekijä. Hänen levyjään on myyty yhteensä 55 miljoonaa kappaletta. Whittakerin esittämä musiikki on pääosin folkia. Hän lienee tunnetuin levyttävä viheltäjä. Whittakerin kappaleita ovat muun muassa ”The Last Farewell”, ”A New World in the Morning”, ”Durham Town” ja ”Mexican Whistler”. Suomessa Whittaker on tullut tunnetuksi kappaleella ”Finnish Whistler”, joka oli televisio-ohjelma "Patakakkosen" tunnusmusiikkina. Kappale ”Swaggy” soi Radio Suomessa viikoittain lähetettävän "Alivaltiosihteeri"-ohjelman viikkovisan taustamusiikkina.


title: Roger Whittaker

text: Whittaker syntyi Kenian pääkaupungissa Nairobissa 22. maaliskuuta 1936. Hänen äitinsä oli opettaja ja isänsä alun perin kauppiassukua. Whittaker sai paljon vaikutteita itäafrikkalaisesta musiikista. Vuonna 1959 hän muutti vanhempiensa kotimaahan Isoon-Britanniaan ja opiskeli siellä eläintiedettä, biokemiaa ja meribiologiaa. Hänen uransa tunnettuna muusikkona alkoi kesällä 1962. Hän on saanut suosiota niin Euroopassa, Australiassa kuin Pohjois-Amerikassakin.


title: Roger Whittaker

text: Roger Whittaker vieraili Suomessa ensimmäisen kerran vuonna 1969 promoottorinaan Tom Hertell (s.1925). Tuona vuonna Roger Whittaker esiintyi ainakin (hotelli-)ravintola Kalastajatorpalla ja Suomen televisiossa ohjelmassa Jatkoaika, minkä juontajana toimi Aarre Elo. Jatkoaika-ohjelmassa Roger Whittaker esitti ainakin kappaleet/laulut Early One Morning, Green Green ja Mexican Whistler. Seuraavan kerran Roger Whittaker esiintyi ainakin vuonna 1974 Suomen Eurovision laulukilpailun edustuslaulun valintatilaisuuden väliajalla, jolloin hän esitti ainakin laulut Finnish Whistler ja Mamy Blue.


title: Live in California 1974

text: Live in California on Deep Purplen California Jam-festivaaleilla 1974 taltioitu DVD. Sen kuvasi alun perin ABC-TV ja TV-versiosta on julkaistu VHS-tallenteita sekä laserlevyversioita, joista on puuttunut "Lay Down Stay Down"-kappale. DVD:n lähteenä on käytetty hiljattain löytyneitä 2-tuumaisia videonauhoja jotka sisältävät koko keikan ja joiden äänenlaatu on vanhoja versioita parempi.


title: Live in California 1974

text: California Jam, Ontario Motor Speedway, LA, CA, USA 6.4.1974


title: Oowee – Oohla

text: Oowee - Oohla on vuonna 2007 julkaistu Hurriganesin DVD.


title: Oowee – Oohla

text: Taustavaikuttajien ja ex-kitaristien haastattelut:


title: Uskorenije

text: Uskorenije ("Ускорение") oli yksi Mihail Gorbatšovin vuonna 1985 Neuvostoliitossa käyttöön ottama termi. Termi tarkoittaa "nopeuttamista". Käytännössä 1987 alkanut vauhdittaminen, uskorenije, tuotti rahaa raskaaseen teollisuuteen, joka lopulta epävakautti talouden. Vauhdittaminen epäonnistui pahoin ja jäi sen takia pian pois käytöstä termin "perestroika" rinnalta. Uskorenijeen liittyi muun muassa työpaikkojen kurin tiukentaminen ja parempi puoluevirkailijoiden valvonta. Gorbatšov päätti perustuttaa yhteisyrityksiä 1988. Tämä laki salli Leninin ajan jälkeen yritysten yksityisomistuksen.


title: Rises Over Japan

text: Rises Over Japan on Deep Purplen viisi kappaletta sisältävä video, joka on kuvattu Japanissa Tokion Budokanilla joulukuussa 1975.


title: Rises Over Japan

text: Videon on editoinut Clive Smith.


title: The Videosingles

text: The Videosingles sisältää Deep Purplen vuosina 1984-1988 kuvaamat ns. "MTV-tyyliset" promovideot.


title: Luettelo Hurriganesin kappaleista

text: Tämä on luettelo Hurriganes -yhtyeen levyttämistä kappaleista aakkosjärjestyksessä. Mukana ovat myös yhteistyöt muiden artistien kanssa sekä yhtyeen hajoamisen jälkeen julkaistut kappaleet.


title: Japan

text: Japan oli brittiläinen vuonna 1974 Lewishamissa perustettu uuden aallon pop/rockyhtye. Yhtye aloitti glam rock -yhtyeenä, mutta nousi suosioon uusromanttisella synth popilla 1970- ja 1980-lukujen vaihteessa.


title: Japan

text: Japan voitti levy-yhtiön järjestämän kykyjenetsintäkilpailun ja sai sopimuksen Saksan Ariola-Hansa Recordsille vuonna 1977. Seuraavana vuonna ilmestyivät albumit "Adolescent Sex" ja "Obscure Alternatives", jotka jäivät vaille huomiota yhtyeen kotimaassa ja Yhdysvalloissa, mutta myivät hyvin muun muassa Japanissa ja Alankomaissa.


title: Japan

text: Vuoden 1979 kolmosalbumi "Quiet Life" muutti Japanin tyyliä aiemmasta kitaravetoisesta musiikista elektronisempaan soundiin. Se nousi Britannian albumilistan sijalle 53 ja nimikkosingle "Quiet Life" nousi seuraavana vuonna uudelleenjulkaistuna Top20:een. Samoihin aikoihin äänitetty, muttei albumilla oleva Smokey Robinson -cover "I Second That Emotion" nousi Britanniassa singlelistan kärkikymmenikköön.


title: Japan

text: Yhtyeen kaksi viimeistä studioalbumia "Gentlemen Take Polaroids" (1980) ja "Tin Drum" (1981) julkaistiin Virgin-levymerkillä. Tin Drumin single "Ghosts" oli iso hitti Britanniassa nousten listavitoseksi. Yhtye kuitenkin hajosi juuri noustuaan suosionsa huipulle. Viimeiset esiintymiset Britanniassa olivat kuusi loppuunmyytyä keikkaa Lontoon Hammersmith Apollossa marraskuussa 1982. Viimeinen esiintyminen oli Japanin Nagoyassa 16. joulukuuta 1982. Seuraavana vuonna ilmestyi vielä lähinnä livemateriaalista koostettu tupla-albumi "Oil on Canvas", joka nousi Britannian albumilistan viidenneksi.


title: Japan

text: Yhtye palasi yhteen vuosikymmenen lopulla ja äänitti syyskuun 1989 ja huhtikuun 1990 välillä Miravelin studiolla Ranskassa albumin "Rain Tree Crow". Projekti jäi kertaluonteiseksi.Japanin jälkeen menestyksekkäimmän uran soittajista on luonut David Sylvian, joka on työskennellyt muun muassa Ryūichi Sakamoton, Holger Czukayn ja Robert Frippin kanssa.


title: Japan

text: Sekä Jansen että Barbieri ovat osallistuneet useille David Sylvianin sooloalbumeille.


title: Japan

text: Richard Barbieri soittaa nykyään Suomessakin useaan otteeseen esiintyneessä Porcupine Tree -yhtyeessä.


title: Japan

text:
Mick Karn teki yhteistyötä mm. Bauhaus-yhtyeen Pete Murphyn kanssa sekä sooloalbumeita. Hän vieraili Suomessa italialaisen laulajatar
Alicen taustakokoonpanossa 1996.


title: Japan

text: Mick Karn menehtyi syöpään 4.1.2011.


title: Heavy Metal Pioneers

text: Heavy Metal Pioneers on Deep Purplesta kertova dokumentti, joka sisältää yhtyeen jäsenten haastatteluja sekä musiikkinäytteitä vuosien varrelta. Video ei sisällä kokonaisia versioita kappaleista.


title: Terho Kalliokoski

text: Terho Kalliokoski (s. 1961) on Rautakesko Oy:n toimitusjohtaja ja Kesko Oyj -konsernin johtoryhmän jäsen. Kalliokoski on myös ollut Anttila Oy:n hallituksen jäsen. Aiemmin hän toimi Ruokakesko Oy:n toimitusjohtajana. Koulutukseltaan Kalliokoski on kauppatieteiden maisteri.


title: Terho Kalliokoski

text: Kalliokoski siirtyi Keskon palvelukseen heti valmistuttuaan Vaasan kauppakorkeakoulusta. Hän aloitti Keskon kauppapaikka- ja kiinteistöosastolla hankesuunnittelijana. Kalliokoski nimitettiin Pohjois-Suomen Keskon talousjohtajaksi vuonna 1991. 1990-luvulla hän toimi kenttäpäällikkönä ja myyntijohtajana Oulussa, kunnes 1999 nimitettiin Pohjois-Suomen aluejohtajaksi. Vuonna 2002 hän siirtyi Kiinteistökeskon johtajaksi. Hänet valittiin Keskon vuoden esimieheksi 2004. Ruokakeskon toimitusjohtajaksi hänet nimitettiin vuonna 2005.


title: Terho Kalliokoski

text: Toimitusjohtajan tehtävässään Kalliokoski on ilmoittanut tavoitteekseen saada K-elintarvikekauppojen tuotevalikoimaan myös apteekkituotteet. Tavoitteen toteutumiseksi Kalliokoski vaatii muutoksia lääkkeiden jakelua koskeviin säännöksiin. K-ketjun toimintaperiaatteina Kalliokoski on lisäksi pyrkinyt korostamaan kattavia aukioloaikoja ja hyvää asiakaspalvelua.


title: Terho Kalliokoski

text: Kalliokoski on valittu Päivittäistavarakauppa ry:n hallituksen varapuheenjohtajaksi. Hän on myös jäsenenä Mainostajien liiton hallituksessa ja Suomalaisen työn liiton valtuustossa.


title: Terho Kalliokoski

text: Kalliokoski osallistuu myös Kristillisen liikemiesverkoston toimintaan. Hänet tunnetaan lisäksi vanhoillislestadiolaisena maallikkosaarnaajana.


title: Terho Kalliokoski

text: Oulusta kotoisin oleva Kalliokoski asuu nykyisin perheineen Kirkkonummella. Perheeseen kuuluu vaimon Leena Kalliokosken lisäksi yksitoista lasta.


title: Afrikanmeriharakka

text: Afrikanmeriharakka ("Haematopus moquini") on musta kahlaajalintu. Lajin nimesi ja kuvaili Charles Lucien Bonaparte 1856, ranskalaisen luonnontieteilijän Alfred Moquin-Tandonin kunniaksi.


title: Afrikanmeriharakka

text: Meriharakan kokoinen, höyhenpuvultaan kokonaan musta kahlaaja, jonka koivet ja nokka ovat kirkkaanpunaiset. Sukupuolet ovat samanvärisiä. Nuoren linnun puku on ruskehtavampi kuin aikuisen. Ääni muistuttaa meriharakan ääntä.


title: Afrikanmeriharakka

text: Laji elää eteläisen Afrikan rannikolla Natalista Angolaan. Se pesii kuitenkin vain Namibian Lüderitzin ja Etelä-Afrikan Mazeppa Bayn välisellä alueella. "meadewaldoi"-alalaji on aiemmin esiintynyt Kanariansaarilla, mutta pesintää ei ole koskaan varmistettu.


title: Afrikanmeriharakka

text: Lajin kanta on vuonna 2015 tehtyjen arvioiden mukaan kasvussa, mihin on vaikuttanut erityisesti rannan läheisyydessä olevien saarien parempi hoito. Yksilömääräksi arvioitiin vuonna 2014 noin 6 670 yksilöä. Lajin parantuneen tilanteen ansiosta Kansainvälinen luonnonsuojeluliitto nosti vuonna 2017 sen luokituksen elinvoimaiseksi. Afrikanmeriharakka kuitenkin pesii ihmisten suosimilla rannoilla, ja pesimäaikana tapahtuva rantalomailu ja maastoajoneuvoilla kruisailu tuhoavat sekä pesiä että kasvillisuuteen piiloutuneita poikasia. Myös mangustit ja etelänselkälokit ("Larus dominicanus") ryöstävät pesiä, varsinkin silloin, kun emot eivät uskalla tulla pesälle lähellä oleskelevien ihmisten takia.


title: Afrikanmeriharakka

text: Kivikkoiset ja kallioiset rannat sekä rannikolla että saarilla.


title: Afrikanmeriharakka

text: Pesä on kuoppa hiekassa. Munia on 2-4, molemmat emot hautovat.


title: Afrikanmeriharakka

text: Nilviäiset, äyriäiset, lierot.


title: Robben

text: Robben tarkoittaa seuraavia asioita:


title: Keleti pályaudvar

text: Keleti pályaudvar () on Unkarin pääkaupungin Budapestin suurin rautatieasema. Se sijaitsee Józsefvárosissa Budapestin VIII osa-alueella. Rautatieasema on rakennettu vuosina 1881–1884 uusrenessanssityyliin arkkitehti Gyula Rochlitzin suunnitelmien pohjalta. Se restauroitiin vuonna 1998. Rautatieasema toimii myös Budapestin metron M2-linjan ja uuden M4-linjan metroasemana.


title: Lopé-Okanda

text: Lopé-Okanda on metsäalue Gabonissa. Alueesta suurin osa on sankkaa sademetsää, mutta siellä on myös viimeiset jäänteet Keski-Afrikan savanneista sekä jälkiä menneistä kulttuureista, mm. kaiverruksia ja kalliopiirroksia. Siellä on ollut ihmisasutusta 400 000 vuoden ajan.


title: Lopé-Okanda

text: Puistossa on gorilloja, simpansseja ja afrikannorsuja sekä muita suuria nisäkkäitä. Yhteensä puistossa tavataan 63 nisäkäslajia sekä 399 lintulajia. Sen läpi virtaava Ogooué-joki on ollut aina tärkeä kauppareitti alueella. Puiston poikki kulkee myös maantie sekä rautatie. Metsästystä ja salametsästystä, varsinkin norsunluun kauppaa, pidetään puiston suurimpina uhkina.


title: Lopé-Okanda

text: Lopé-Okanda on ollut suojelualue vuodesta 1946. Se otettiin vuonna 2007 UNESCOn maailmanperintöluetteloon.


title: Unkarin valtionooppera

text: Unkarin valtionooppera () on oopperatalo Unkarin pääkaupungissa Budapestissä. Se sijaitsee Budapestin 6. kaupunginosassa eli Terézvárosissa Andrássy út -kadun varrella.


title: Unkarin valtionooppera

text: Oopperatalon on suunnittellut unkarilainen arkkitehti Miklós Ybl, ja sitä pidetään Yblin mestariteoksena ja yhtenä Budapestin kauneimmista rakennuksista. Taloa rakennettiin yhdeksän vuotta 1875–1884. Ybl johti myös rakennustöitä, ja hänen kerrotaan tarkastaneen itse jokaisen tiilikärryllisenkin.Török s. 132. Oopperatalon rakennuskustannuksista vastasi Itävallan keisari ja Unkarin kuningas Frans Joosef, joka kuitenkin kommentoi Euroopan viehättävimmäksi sanottua oopperataloa sanomalla vain: ”Se on hyvin kaunis. Pidän siitä paljon.”


title: Unkarin valtionooppera

text: Vaikka rakennus on suurikokoinen, se ei näytä massiiviselta. Rakenteeltaan se on pääosin uusrenessanssia, mutta siinä on myös uusbarokin elementtejä. Pääsisäänkäynnin kahta puolta ovat Franz Lisztin ja Ferenc Erkelin patsaat, jotka on suunnitellut Alajos Stróbl. Rakennuksen kulmissa toisen kerroksen tasalla on neljän muusan patsaat: Terpsikhore, Erato, Thaleia ja Melpomene. Sisätila on runsaasti freskoin koristeltu. Pääsalissa on 1 289 istumapaikkaa.


title: Unkarin valtionooppera

text:
"Unkarin kuninkaallinen oopperatalo" avattiin yleisölle 27. syyskuuta vuonna 1884. Sen ensimmäinen johtaja oli Ferenc Erkel. Gustav Mahler toimi johtajana vuosina 1888–1891 ja johti itse kaksi Puccinin oopperaa. Vuosina 1947–1950 johtajana oli Otto Klemperer. Vuonna 1980 rakennus kunnostettiin ja se avattiin uudestaan yleisölle 1984, samana päivänä kun ensimmäisestä avaamisesta oli kulunut 100 vuotta.
Kaudella 2011–2012 Unkarin valtionoopperan ja kansallisbaletin ohjelmistossa on kuusi uutta oopperaa ja kolme balettiensi-iltaa. Ohjelmiston kohokohtia ovat uudet esitykset Wagnerin "Reininkullasta" ja Mozartin Don Giovannista ja Petit'n baletti "Pariisin Notre-dame". Oopperan musiikillisena johtajana toimii kapellimestari György Győriványi Ráth. Edellinen johtaja Ádám Fischer erosi vuoden 2010 lopussa vastalauseeksi Unkarin hallituksen ja pääministeri Viktor Orbánin harjoittamaa politiikkaa kohtaan.


title: Fleece

text: Fleece eli fliisi on polyesteristä valmistettu voimakkaasti nukattu tekokuitu, jota käytetään ulkoilu- ja vapaa-ajanvaatteissa. Fleece tuli markkinoille 1960-luvulla, kun Helly Hansen ja Norwegian Fiber Pile Inc kehittivät ensimmäisen fleecen. Fleeceasusteet ovat pehmeitä, kevyitä, hyvin lämpimiä ja ne kuivuvat villavaatteita nopeammin.


title: Fleece

text: Fleecekankaat ovat ympäristölle haitallisia. Aina, kun fleecekangasta pestään, siitä irtoaa pieniä, 0,002–0,2 millimetrin kokoisia muovihiukkasia. Nämä mikromuovit ovat tutkimusten mukaan suuri uhka vesistöille ja niiden eliöstölle.


title: Fleece

text: Fleecekankaat ovat todella tulenarkoja ja eivät tästä syystä sovellu esimerkiksi nuotion ääressä käytettäviksi. Fleece ei varsinaisesti syty, mutta se sulaa.


title: Kurjat kuppilat

text: Kurjat kuppilat (alkuperäiseltä nimeltä "Kitchen Nightmares") on yhdysvaltalainen ruoanlaittoon keskittyvä tositelevisio-ohjelma, jonka pääosassa on Gordon Ramsay. Sarja perustuu alkuperäiseen brittiversioon "Ramsay's Kitchen Nightmares".


title: Kurjat kuppilat

text: Ohjelmassa huonosti menestyvät ravintolat pyytävät Ramsayn apuun korjaamaan erilaisia ravintolan ongelmia kuten yhteistyön puutetta tai ruoan heikkoa tasoa. Sarjaan kuuluu vahvasti dramatiikka. Sarjan avausjakso esitettiin amerikkalaisella Fox-kanavalla 19. syyskuuta 2007. Sarjaa on tehty seitsemän tuotantokautta, ja vaikka Ramsay ilmoitti lopettavansa ohjelman tekemisen kesäkuussa 2014, hän on silti vihjannut sarjan saattavan saada jatkoa myöhemmin.


title: Kurjat kuppilat

text: "New York Times" -sanomalehden kriitikko Ginia Bellafante kuvaili arvostelussaan Ramsayn opetusmenetelmiä ja korkeita laatuvaatimuksia "kiistatta mukaansatempaaviksi" ja kommentoi lisäksi, että "on kokemus itsessään nähdä Ramsayn työskentelevän ongelmatilanteen rauhallisesti ottavan ylimielisen ravintolan omistajan kanssa". "Chicago Tribune" -sanomalehden kriitikko Maureen Ryan puolestaan kohdisti kritiikkinsä ohjelman lähettänyttä FOX-kanavaa kohtaan seuraavasti: "Jätä tehtävä Foxille hoidettavaksi, jonka brittiläiset osasivat melko hyvin, niin he pilaavat sen ... Hällä väliä ruoanlaitosta, koska tämä ohjelmaversio näyttää keskittyvän ravintolan omistajien perhedraamoilla leikkimiseen Ramsayn vierailun aikana".


title: Kurjat kuppilat

text: Dillon's -ravintolan entinen päätoimitusjohtaja Martin Hyde asetti Gordon Ramsaya kohtaan syytteen ravintolan olosuhteiden lavastamisesta sekä palkattujen näyttelijöiden käytöstä katsojien huijaamiseksi. Oikeuskäsittely meni lopulta välimiesoikeuteen.


title: Vladimir Monomah

text: Vladimir Monomah (tai Vladimir II) (ven. Владимир Мономах ) (1053–19. toukokuuta 1125) oli Kiovan Venäjän suuriruhtinas vuosina 1113–1125.


title: Vladimir Monomah

text: Vladimir oli isänsä Vsevolodin eläessä Smolenskin ja Tšernigovin ruhtinas ja pysyi Svjatopolk Isjaslavitšin tultua suuriruhtinaaksi tälle alamaisena ja uskollisena. Vasta Svjatopolk II:n kuoltua vuonna 1113 hänet valittiin Kiovan suurruhtinaaksi.


title: Vladimir Monomah

text: Vladimirin hallintokausi oli kiovalaisen Venäjän kukoistusaikaa. Hänen poikansa taistelivat menestyksellä virolaisia, bulgaareja ja polovtseja vastaan, ja uppiniskaiset alaruhtinaat pakotettiin tottelevaisuuteen. Suzdaliin hän perusti Vladimirin kaupungin. Russkaja Pravdaan tehtiin muutoksia ja lisäyksiä, kirkkoja ja luostareita perustettiin ja apotti Sylvester kokoonpani Nestorin nimellä tunnetun vanhimman venäläisen kronikan. Vladimir kirjoitti itsekin "Neuvoja lapsilleni", jossa hän kehottaa heitä lempeyteen ja kunnollisuuteen.


title: Vladimir Monomah

text: Hänen valtakautensa päättyi vuoteen 1125, jolloin hän kuoli.


title: Vladimir Monomah

text: Hän oli Vsevolod I:n ja Bysantin Anastasian (k. 1067) poika (avioituivat 1046). Anastasian isäksi väitetään keisari Konstantinos IX Monomakhosta, mutta luotettava lähde puuttuu. Puolisot ja lapset:


title: Vladimir Monomah

text: Gytha of Wessex, Englannin kuninkaan Harold Godwininpojan tytär. Lapset:N.N.Vladimir Monomahin kerrotaan olleen juomari, joka suositteli runsaan päivällisen jälkeen kunnon siestaa.


title: Mstislav

text: Mstislav I Suuri (ven. Мстислав Владимирович Великий ) (1. kesäkuuta 1076–14. huhtikuuta 1132 Kiova) oli Kiovan Venäjän ruhtinas seitsemän vuoden ajan vuosina 1125–1132. Hän oli edellisen ruhtinaan Vladimir Monomahin vanhin poika. Norjan saagoissa Mstislavista kerrotaan nimellä Harald, mikä viitannee hänen äidinisäänsä Englannin kuningas Harald II:een.


title: Mstislav

text: Ennen nousuaan Kiovan ruhtinaaksi kruununperillinen Mstislav hallitsi Novgorodia 1088-1093 ja 1095-1117. Sen jälkeen hän oli Monomahin kanssahallitsija Dnieprin Belgorodissa ja peri Kiovan kruunun isänsä kuoltua 1125. Hän rakennutti Novgorodiin lukuisia kirkkoja; näistä Pyhän Nikolain katedraali (1113) ja Pyhän Antoniuksen luostarin kirkko (1117) ovat säilyneet nykypäivään. Hän rakennutti kirkkoja myös Kiovaan ja sen ympäristöön.


title: Mstislav

text: Mstislavin elämä oli jatkuvaa sodankäyntiä. Hän taisteli kumaaneja (1093, 1107, 1111, 1129), virolaisia (1111, 1113, 1116, 1130), liettualaisia (1131) ja Polotskin ruhtinaskuntaa vastaan (1127, 1129). Vuonna 1096 Mstislav löi setänsä Oleg Tšernigovin Kolokša-joella, mistä alkoi vuosisatojen vihanpito sukuhaarojen välillä. Mstislav oli viimeinen yhtenäisen Kiovan Rusin hallitsija, sillä hänen kuolemansa jälkeen valtakunta hajaantui.


title: Mstislav

text: Vuonna 1095 Mstislav nai Ruotsin prinsessa Kristiinan, kuningas Inge I:n tyttären. Heidän 10 lapsestaan monet nousivat merkittäviin asemiin. Kristiinan kuoltua 1122 Mstislav nai uudelleen ja sai vielä kaksi jälkeläistä.


title: Därifrånochhit (sånger 1974–2003)

text: Därifrånochhit (sånger 1974–2003) on ruotsalaisen progg-laulaja Lasse Tennanderin kokoelma-albumi, joka julkaistiin vuonna 2003. Albumi sisältää 17 Tennanderin tunnetuinta kappaletta vuosilta 1974–2003. Kappaleiden joukossa ovat muun muassa ”Alla är vi barn i början” ja ”Lisa Lisa”.


title: Jaropolk II

text: Jaropolk II () (1082 – 18. helmikuuta 1139) oli Kiovan Venäjän ruhtinas seitsemän vuoden ajan vuosina 1132–1139. Hänen valtakautensa päättyi kuolemaansa vuonna 1139.


title: Erasmus-ohjelma

text: ERASMUS-ohjelma () on Euroopan unionin vaihto-opiskelijaohjelma, joka on perustettu vuonna 1987. Vuonna 2014 alkoi ohjelman uusi kausi nimellä Erasmus Plus. Sitä edellinen kausi oli Elinikäisen oppimisen ohjelma vuosille 2007–2013. Erasmus-ohjelma oli aiemmin (vuoteen 1999) osa Sokrates-ohjelmaa.


title: Erasmus-ohjelma

text: Vuosina 2014–2020 ohjelman tunnus on Erasmus Plus ("Erasmus+"). Sen kokonaisbudjetti on 14,7 miljardia euroa. Edellisistä kausista poiketen Erasmus kattaa kaikki vaihdon muodot, esimerkiksi koululaisvaihdon, urheilijavaihdon, harjoittelun ja aikuisten elinikäisen oppimisen vaihdon.


title: Erasmus-ohjelma

text: Opiskelijalle Erasmus-ohjelma antaa tilaisuuden osallistua opiskelijavaihtoon ulkomaisessa korkeakoulussa ja Erasmus-harjoitteluun ohjelmaan osallistuvan maan yrityksessä tai organisaatiossa. Kaikkien alojen tutkinto-opiskelijat voivat osallistua Erasmus-apurahalla tuettuun 3-12 kuukauden opiskeluvaihto- tai harjoittelujaksoon EU:n jäsenvaltioissa, ETA-maissa (Islanti, Norja ja Liechtenstein) ja Turkissa.


title: Erasmus-ohjelma

text: Erasmus-ohjelma on virallisesti perustettu 15. kesäkuuta 1987, ja siihen on siitä lähtien osallistunut yli kaksi miljoonaa Erasmus-opiskelijaa. Lukuvuonna 2008–2009 ohjelman kautta lähti vaihtoon lähes 199 000 vaihto-opiskelijaa, mikä on opiskelijavaihdon Euroopan ennätys.


title: Erasmus-ohjelma

text: Suomen entinen pääministeri Jyrki Katainen on ainoana EU-maiden hallituksen- tai valtionpäämiehenä osallistunut opiskeluaikanaan Erasmus-ohjelmaan.


title: Vjatšeslav I

text: Vjatšeslav I (1083-1155) oli Kiovan Venäjän ruhtinas vuosina 1139 ja 1151–1154. Hän sai isältään Vladimir Monomahilta Turovin ruhtinaskunnan. Ensi kerran hän nousi valtaan vuonna 1139 veljensä Jaropolk II:n kuoltua, mutta menetti pian valtansa Vsevolod II:lle. Seuraavan kerran Vjatšeslav nousi valtaan veljenpoikansa Izjaslav II:n kanssahallitsijaksi 1151 ja hallitsi kuolemaansa asti 1154.


title: Jättimarskinlilja

text: Jättimarskinlilja ("Eremurus robustus") on suurikokoinen aurinkoisen paikan perenna.


title: Jättimarskinlilja

text: Jättimarskinliljan kukkavana kasvaa kaksi, jopa kolme metriä korkeaksi, ja suorat miekkamaiset lehdetkin kohoavat metrin mittaisiksi. Kukinto voi olla valkoinen, keltainen tai vaaleanpunainen. Tähtimäisissä kukissa on kuusi terälehteä.


title: Jättimarskinlilja

text: Jättimarskinlilja on kotoisin Keski-Aasiasta.


title: Jättimarskinlilja

text: Jättimarskinlilja viihtyy aurinkoisella paikalla. Se vaati kasvupaikan, jossa vesi ei seiso.


title: Amerikanmerimetso

text: Amerikanmerimetso ("Phalacrocorax auritus") on Pohjois-Amerikan yleisin merimetsolaji.


title: Amerikanmerimetso

text: Lintu on suuri, musta, täysikasvuisena keskimäärin 80 cm pitkä. Pesimäaikana soitimella ovat päälaella näkyvissä lyhyet töyhdöt. Naamassa sekä nokan ylä- että alatyvessä on keltainen kuvio. Sukupuolet ovat samannäköiset. Nuori lintu on selästä ruskehtavampi sekä kaulasta ja rinnasta vaaleampi. Linnulla on isot räpyläjalat.


title: Amerikanmerimetso

text: Pohjoisimmillaan lajia tavataan eteläisestä Alaskasta lännessä itärannikon Uuteen Englantiin saakka. Eteläisimmillään lajia tavataan Meksikossa ja Bahamalla. Pohjoisimmat yksilöt muuttavat talveksi lajin eteläisemmille pesimäalueille. Lajia on tavattu harvinaisena harhautuneena vieraana Isossa-Britanniassa tammi-huhtikuussa 1989, Irlannissa marraskuussa 1995 - tammikuussa 1996 ja Azoreilla.


title: Amerikanmerimetso

text:
Laji viihtyy sekä suolaisissa että makean veden vesistöissä sekä rannikoilla että sisämaassa. Joitakin pesimäyhdyskuntia on tavattu jopa kaivosaltaiden kuivien puiden luota. Lintu ui taitavasti ja sukeltaa syvällekin käyttäen räpylöitään potkurimaisesti hyväksi.
Lintu pesii yhdyskunnissa. Pesä tehdään risuista, joihin naaras munii noin 3-4 munaa maalis-elokuun välillä. Munat ovat sinertäviä.


title: Amerikanmerimetso

text: Amerikanmerimetso syö pääasiassa kalaa, joskus sammakoita ja äyriäisiä.


title: Otakar Vávra

text: Otakar Vávra (28. helmikuuta 1911 Hradec Králové, Itävalta-Unkari – 15. syyskuuta 2011 Praha, Tšekin tasavalta) oli tšekkiläinen elokuvaohjaaja.


title: Otakar Vávra

text: Vávra syntyi Hradec Královéssa ja opiskeli arkkitehtuuria yliopistoilla Brnossa ja Prahassa. Hän teki elokuva-alan töitä jo opiskeluaikanaan, ja ensimmäinen ohjaus "Filosofská historie" on vuodelta 1937. Useissa Vávran varhaisissa elokuvissa esiintyi paitsi Lída Baarová, myös hänen vähemmän tunnettu sisarensa Zorka Janů, joka kuoli oman kätensä kautta vain 24-vuotiaana. Vuodelta 1947 on Vávran sodanvastaisesti asennoitunut Karel Čapekin romaaniin pohjautuva "Krakatit".


title: Otakar Vávra

text: Vávran kenties tunnetuin ohjaus on Václav Kaplickýn kirjaan pohjautuva "Kladivo na čarodějnice" vuodelta 1969. Hän jatkoi ohjaajantöitä vanhuusiälleen saakka ja antoi huomattavia vaikutteita suurimmalle osalle myöhemmistä tšekkiläisistä ohjaajista. Hänelle myönnettiin vuonna 2002 Tšekin leijona ("Český lev", maan tärkein kansallinen elokuvapalkinto) ja vuonna 2004 presidentillinen ansiomitali.


title: Otakar Vávra

text: Vávran edellä mainitsemattomien tunnettujen töiden joukkoon kuuluu "Romance pro křídlovku" (1966). Hänestä tuli vuonna 1963 Prahan esittävien taiteiden akatemian professori, ja hänen opiskelijoidensa joukkoon lukeutuu muiden muassa Miloš Forman.


title: Věra Chytilová

text: Věra Chytilová (2. helmikuuta 1929 Ostrava – 12. maaliskuuta 2014 Praha) oli tšekkiläinen elokuvaohjaaja. Hän kuului Otakar Vávran oppilaisiin ja nousi ankarasta sensuurista huolimatta uuden aallon johtavien nimien joukkoon.


title: Věra Chytilová

text: Eräs Chytilován tunnetuimmista ohjauksista on "Tuhatkaunokit" ("Sedmikrásky", 1966). Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Antwerpenin kaupungintalo

text: Antwerpenin kaupungintalo () on belgialaisen Antwerpenin kaupungin kaupungintalo Grote Markt -aukion laidalla. Kaupungintalo rakennettiin vuosien 1561 ja 1565 välillä renessanssiseen tyyliin arkkitehti Cornelis Floris de Vriendtin suunnitelmien pohjalta. Espanjalaiset polttivat rakennuksen vuonna 1576, ja se jälleenrakennettiin vuonna 1579. Sen sisätiloja uudistettiin 1800-luvun lopulla. Kaupungintaloa käytetään edelleen hallinnollisiin tarkoituksiin.


title: Olga Kotljarova

text: Olga Ivanovna Kotljarova (, s. 12. huhtikuuta 1976 Sverdlovsk, Neuvostoliitto) on venäläinen juoksija.


title: Olga Kotljarova

text: Kotljarova voitti 1995 nuorten EM-kultaa 400 metrin juoksussa. Seuraavana vuonna hän voitti hopeaa samalla matkalla sisäratojen EM-kisoissa. Vuonna 1997 hän karsiutui Pariisin sisäratojen MM-kisoissa 400 metrin välierissä ajalla 53,17, mutta oli samoissa kisoissa voittamassa MM-kultaa 4 x 400 metrin viestijuoksussa. Saman vuoden Universiadeissa hän voitti kultaa 400 metrillä ja pitkässä viestissä. Euroopan cupissa hän voitti pitkän viestin ja oli kolmas 400 metrillä. Ateenan ulkoratojen MM-kisoissa hän karsiutui 400 metrin välierissä ajalla 51,03. Seuraavana vuonna hän voitti Budapestin EM-kisoissa EM-pronssia 400 metrillä ja hopeaa pitkässä viestissä. Kauden lopussa yleisurheilun maailmancupissa hän oli viides 400 metrillä ja kolmas 4 x 400 metrin viestissä.


title: Olga Kotljarova

text: Kotljarova karsiutui Maebashin sisäratojen MM-kisoissa 1999 400 metrin välierissä, mutta oli samoissa kisoissa voittamassa MM-kultaa pitkässä viestissä. Hän voitti samana vuonna Euroopan cupissa pitkän viestin ja oli toinen 400 metrin henkilökohtaisessa kilpailussa. Sevillan MM-kisoissa hän sijoittui 400 metrillä kahdeksanneksi ajalla 50,72 ja samoissa kisoissa hän oli voittamassa MM-kultaa 4 x 400 metrin viestissä. Seuraavana vuonna Sydneyn olympialaisissa hän juoksi 400 metrillä kahdeksanneksi, mutta oli mukana voittamassa pitkässä viestissä olympiapronssia. Lissabonin sisäratojen MM-kisoissa 2001 hän voitti hopeaa 400 metrin juoksussa ja kultaa viestissä. Kolme vuotta myöhemmin Budapestin sisäratojen MM-kisoissa hän oli mukana voittamassa MM-kultaa 4 x 400 metrin viestissä. Myöhemmin samana vuonna hän voitti Euroopan cupissa 400 metrin juoksun ajalla 50,09.


title: Olga Kotljarova

text: Kotljarova sijoittui 800 metrin juoksussa neljänneksi ajalla 2.00,94. Seuraavana vuonna hän voitti matkan Venäjän sisäratojen mestaruuden ja sijoittui Moskovan sisäratojen MM-kisoissa viidenneksi. Myöhemmin samana vuonna hän voitti Göteborgin EM-kisoissa EM-kultaa ajalla 1.57,38 ja juoksi yleisurheilun maailmancupissa kolmanneksi. Osakan MM-kisoissa 2007 hän sijoittui 800 metrillä neljänneksi.


title: Olga Kotljarova

text: Kotljarova oli mukana Venäjän viestijoukkuessa, joka teki yhä voimassa olevan sisäratojen maailmanennätyksen 4 x 400 metrin viestissä.


title: M/S Kilmore

text: M/S Kilmore () on Kiinan hallituksen omistama ro-ro-rahtialus. Alus on rakennettu vuonna 1977 Ulsanissa, Etelä-Koreassa ja alun perin sen nimi oli "Norsky". Kuollutta painoa "Kilmorella" on 7 820 tonnia. Alus on rekisteröity Bulgarian lipun alle ja sen kotisatama on Varna. Aluksen jääluokitus on 1A eli se pystyy useimmissa jääolosuhteissa kulkemaan yksin.


title: M/S Kilmore

text: Kilmoren sisaralukset ovat M/S Stena Transfer, M/S Tor Baltica, M/S Stena Partner, M/S Atlantic Freighter, M/S Finnforest, M/S Stena Transporter, M/S Diplomat, M/S Global Carrier, M/S Global Freighter sekä jo uponnut M/S Finnbirch.


title: M/S Kilmore

text: 30. marraskuuta 1977 alus luovutettiin Stena Container Linen omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tuolloin aluksen nimi oli "Norsky". Samana päivänä North Sea Ferries vuokrasi laivan itämerenliikenteeseensä.


title: M/S Kilmore

text: Vuonna 1980 laiva sai uuden nimen: "Stena Shipper". Saman vuoden aikana Merzario Line vuokrasi aluksen ja kastoi sen "Merzario Ionia"ksi. Seuraavana vuonna Entermar Shipping Co SA vuokrasi aluksen ja jälleen nimi vaihtui; uusi nimi oli "Constellation Enterprise". Vuonna 1986 Stena Challenger Ltd. osti aluksen ja liputti sen Bahaman lipun alle. Kotisatamaksi tuli maan pääkaupunki Nassau. Myös aluksen nimi vaihtui samalla; uusi nimi oli Stena Shipper. Uudelleenkastamisen jälkeen Stena Shipper aloitti liikennöinnin Travemünden ja Göteborgin välillä.


title: M/S Kilmore

text: Kesäkuussa 1987 ruotsalainen Nordström & Thulin -varustamo osti Stena Shipperin ja rekisteröi sen Ruotsin alusrekisteriin kotisatamanaan Tukholma. Aluksen luovutus tapahtui kuitenkin vasta syyskuussa. Syyskuun alussa alus meni Blohm + Vossin telakalle Hampuriin Saksaan kunnostettavaksi. Samalla se sai uuden nimen: "N+T 700".


title: M/S Kilmore

text: 25. joulukuuta 1987 laivan nimi muuttui jälleen; uusi nimi oli "Graip". Myös kotisatama muuttui Visbyksi. Vuoden 1988 alussa Graip aloitti Gotlandslinjenin liikenteessä, välillä Visby–Oskarshamn (kesällä reitti oli Oskarshamn–Visby–Nynäshamn). Joulukuussa 1988 laivan ollessa tulossa Oskarshamniin, ajoi alus poijun päälle. Tästä seurasi yhden potkurin vahingoittuminen. Onnettomuuden jälkeen Graip meni kunnostettavaksi Cityvarvet -nimiselle telakalle Göteborgiin.


title: M/S Kilmore

text: Maaliskuussa 1998 Kiinan hallitus osti laivan ja rekisteröi sen Kiinan lipun alle. Kotisatamaksi tuli Shanghai. Samalla alus sai uuden nimen: "Chong Ming Dao". Pian tämän jälkeen alus aloitti liikennöinnin Hongkongin ja Kiinan välillä. Vuonna 2006 Chong Ming Dao muutettiin ro-ro-alukseksi Shanghaissa.


title: M/S Kilmore

text: Elokuussa 2006 Celtic Ferries vuokrasi aluksen. Samalla alus sai nykyisen nimensä ja se rekisteröitiin Bulgarian lipun alle. Kotisatamaksi tuli Mustanmeren rannalla sijaitseva Varna. Toukokuun lopulla 2007 TransRussiaExpress vuokrasi Kilmoren sen reitille Sassnitz–Lyypekki–Pietari. Vuoden 2007 lopulla vuokrasopimus päättyi ja alus lähti Las Palmasiin. Lokakuussa 2008 alus aikarahdattiin Logitec Linesin liikenteeseen linjalle Castellón de la Plana–Marina di Carrara. Espanjan viranomaiset asettivat aluksen käyttökieltoon 17. marraskuussa 2008.


title: Onze-Lieve-Vrouwekathedraal

text: Onze-Lieve-Vrouwekathedraal on katedraali belgialaisessa Antwerpenin kaupunginssa. Se on roomalais-katolisen Antwerpenin hiippakunnan pääkirkko. Katedraali kuuluu brabantilaisen rakennustaiteen parhaimmistoon. Sen kellotorni on kuulunut vuodesta 1999 lähtien Unescon maailmanperintökohteisiin.


title: Onze-Lieve-Vrouwekathedraal

text: Katedraali edustaa goottilaista arkkitehtuuria. Sen rakennustyöt käynnistettiin vuonna 1352 ja ne saatiin päätökseen vuonna 1521. Suunnitteluista viidestä tornista vain yksi toteutettiin ja rakennettiin. Kirkon suunnittelijoina toimivat Jan Appelmans ja tämän poika, Pieter Appelmans. Kirkosta tuli katedraali, kun Antwerpenin hiippakunta perustettiin vuonna 1559.


title: Onze-Lieve-Vrouwekathedraal

text: Onze-Lieve-Vrouwekathedraalin 123 metrin korkeuteen yltävä kirkontorni on Benelux-maiden korkein goottilainen torni. Katedraalissa on myös huomattava kokoelma barokkiajan taidemaalarin Peter Paul Rubensin töitä.


title: Niko Kalliojärvi

text: Niko Kalliojärvi (s. 3. toukokuuta) on suomalainen kitaristi ja laulaja, joka tunnetaan pääasiassa metalliyhtye Amoralin pitkäaikaisena vokalistina vuosina 2002-2008. Kalliojärvi erosi yhtyeestä vuonna 2008 motivaation puutteen vuoksi, mutta palasi takaisin huhtikuussa 2015 kitaristi-laulajan ominaisuudessa. Poisollessaan hän toimi kitaristi-laulajana death metal yhtye Lithuriassa, laulajana melodisessa death-metal yhtye Tracedawnissa (jonka akustisella Arabian Nights EP:llä kuullaan ensi kertaa hänen puhdasta lauluaan) sekä perusti espoolaisen modernia metallia soittavan yhtyeen nimeltä Humavoid.


title: Niko Kalliojärvi

text: Niko tutustui Amoralin kitaristi Silver Otsiin käydessä tämän kanssa samaa lukiota. Otsin kautta Kalliojärvi tutustui myös Ben Varoniin ja Juhana Karlsoniin, jotka alkoivat kiinnostua Nikon äänestä kuullessaan hänen laulavan Panteraa eräissä juhlissa. Kalliojärvi esiintyi Amoralissa ensimmäisen kerran vuonna 2002, kun yhtyeen silloinen laulaja, Matti Pitkänen, ei päässyt tulemaan keikalle ja Kalliojärvi pyydettiin tämän sijaiseksi.


title: Niko Kalliojärvi

text: Kalliojärvi valmistui Pop&jazz konservatoriosta 2015 pääinstrumenttinaan kitara.


title: Diego Tristán

text: Diego Tristán Herrera (s. 5. tammikuuta 1976 La Algaba, Sevillan maakunta, Espanja) on entinen espanjalainen jalkapalloilija, pelipaikaltaan hyökkääjä.


title: Diego Tristán

text: Tristán on edustanut kotimaassaan Real Betisiä, Mallorcaa ja Deportivoa. Hän oli kaudella 2001–2002 Espanjan pääsarjan Primera Divisiónin paras maalintekijä ("Pichichi") 21 maalillaan. Kaudella 2006–2007 Tristán palasi takaisin Mallorcaan, mutta ei onnistunut tekemään maaliakaan 13 ottelussa. Kesällä 2007 hän siirtyi Italiaan Serie A:han Livornoon. Ensimmäisen kausi meni kuitenkin molemmilta heikosti, kun Tristán onnistui maalinteossa vain kerran AS Romaa vastaan ja Livorno jäi Serie A:ssa viimeiseksi. Kauden päätteeksi Tristán oli muutaman kuukauden ilman seuraa, kunnes hän sai allekirjoitettua sopimuksen englantilaisseuran West Ham Unitedin kanssa 14. lokakuuta 2008.


title: Diego Tristán

text: Tristán on pelannut myös Espanjan maajoukkueessa. Debyyttinsä hän teki 2. kesäkuuta 2001 Oviedossa pelatussa ottelussa Bosnia-Hertsegovinaa vastaan. Hän kuului Espanjan joukkueeseen vuoden 2002 MM-kilpailuissa. Espanjaa Tristán on edustanut yhteensä 15 kertaa ja tehnyt peleissä 4 maalia.


title: Bombay Calling – Live in India 1995

text: Bombay Calling - Live in India 1995 on Deep Purplen live-DVD joka on taltioitu Andheri Sports Complexissa Bombayssa Intiassa vuonna 1995.


title: Around the World 1995–1999

text: Around the World 1995–1999 on Deep Purplen DVD, jolla on live-esiintymisiä vuosilta 1995-1999.


title: Jennifer Oeser

text: Jennifer Oeser (s. 29. marraskuuta 1983) on saksalainen seitsenottelija.


title: Jennifer Oeser

text: Kingstonin alle 20-vuotiaiden MM-kisoissa 2002 Oeser sijoittui seitsenottelussa kahdeksanneksi tuloksella 5405. Seuraavana vuonna hän voitti alle 23-vuotiaiden EM-kultaa ja 2004 alle 23-vuotiaiden Saksan-mestaruuden. Vuonna 2006 hän voitti Saksan-mestaruuden ja samana vuonna Göteborgin EM-kisoissa hän sijoittui neljänneksi ennätystuloksellaan 6376. Osakan MM-kisoissa 2007 Oeser oli seitsemäs tuloksella 6378 ja Pekingin olympialaisissa 2008 yhdestoista tuloksella 6360.


title: Jennifer Oeser

text: Berliinin MM-kilpailuissa 2009 hän sijoittui hopealle ennätyspisteillään 6493. Ottelun viimeisessä lajissa 800 metrin juoksussa hän kaatui hieman ennen ensimmäisen kierroksen täyttymistä, mutta nousi ylös ja juoksi maaliin ajassa 2.14,34 ja varmisti hopeamitalin. Hän voitti kolmanneksi sijoittuneen Kamila Chudzikin 22 pisteellä.


title: Jennifer Oeser

text: Barcelonan EM-kilpailuissa 2010 Oeser sijoittui kolmanneksi ennätyspisteillään 6683. Daegun MM-kilpailuissa 2011 hän sijoittui alun perin kolmanneksi tuloksella 6572 pistettä, mutta nousi Tatjana Tšernovan dopinghylkäyksen jälkeen hopeasijalle. Pekingin MM-kisoissa 2015 Oeser oli kymmenes ja Rio de Janeiron olympialaisissa yhdeksäs.


title: Azeglio Vicini

text: Azeglio Vicini (20. maaliskuuta 1933 Cesena, Italia – 30. tammikuuta 2018 Brescia, Italia) oli italialainen jalkapalloilija ja jalkapallovalmentaja.


title: Azeglio Vicini

text: Vicini toimi Italian maajoukkueen päävalmentajana vuosina 1986–1991. Hän johdatti Italian pronssille vuoden 1990 MM-kotikisoissa.


title: Noel Fielding

text: Noel Fielding (s. 21. toukokuuta 1973 Westminster, Lontoo) on englantilainen näyttelijä ja stand up -koomikko, joka tunnetaan parhaiten "The Mighty Boosh" -komediasarjan Vince Noirina. Fieldingin toiseksi tunnetuin rooli on luultavasti "IT-porukan" punaisen oven takana asusteleva gootti, Richmond Avenal.


title: Noel Fielding

text: TV-sarjat ja elokuvat


title: Noel Fielding

text: TV-esiintymiset omana itsenään


title: Charles Friedek

text: Charles Michael Friedek (s. 26. elokuuta 1971 Gießen) on saksalainen kolmiloikkaaja, lajin maailmanmestari.


title: Charles Friedek

text: Friedek sijoittui vuonna 1998 toiseksi Euroopan hallimestaruuskilpailuissa Valenciassa tuloksella 17,15. Budapestin EM-kilpailuissa hän oli samana vuonna kuudes. Lisäksi hän voitti Grand Prix -finaalin ja maailmancupin.


title: Charles Friedek

text: Vuonna 1999 Friedek loikki sisäratojen MM-kilpailuissa Maebashissa kultaa halliennätyksellään 17,18. Seuraavana kesänä hän voitti ulkoratojen maailmanmestaruuden Sevillassa tuloksella 17,59. Talvella 2000 Friedek voitti sisäratojen EM-kultaa Gentissä loikittuaan 17,28. Kesällä 2002 hän sijoittui hopealle Münchenin EM-kilpailuissa tuloksella 17,33.


title: Charles Friedek

text: Friedek voitti Saksan mestaruuden ulkoradoilla kuusi ja sisäradoilla viisi kertaa.


title: The Varangian Way

text: The Varangian Way on metalliyhtye Turisaksen toinen studioalbumi, joka julkaistiin 15. toukokuuta 2007. Levyn teema on viikinkien idäntie. Levyltä on myös julkaistu singlet "To Holmgard and Beyond" ja "Rasputin". Levy on teema-albumi, jonka kappaleet kuvaavat seikkailijajoukon matkaa pitkin viikinkien idäntietä kohti Miklagårdia (Konstantinopolia) ja etenevät matkaa pitkin. Tapahtumat ajoittuvat Rooman valtakunnan kultaiselle ajalle, 1000-luvun alkupuoliskolle.


title: The Varangian Way

text: Albumi nousi Suomen virallisen listan sijalle 17.


title: The Varangian Way

text: Turisas julkaisi lokakuussa 2007 The Varangian Way-levystä kahden levyn erikoispainoksen. CD sisältää kaksi bonuskappaletta ja DVD-levy bändin livetallenteita, musiikkivideon sekä karaokeversion singlestä To Holmgard And Beyond.


title: The Varangian Way

text: Cursed Be Iron -kappale poikkeaa levyn muista kappaleista kahdesta syystä. Ensinnäkään se ei liity levyn Viikinkien idäntiestä kertovaan tarinaan. Viikinkimetalliin sijaan Cursed Be Ironin teema nojaa suomalaiseen kansanmusiikkiin sekä folk metalliin. Toiseksi se on levyn raidoista ainoa, jota bändin solisti Mathias Nygård ei ole sanoittanut. Kappaleen sanat ovat sen sijaan Kalevalan englanninkielisestä käännöksestä.


title: The Varangian Way

text: Näyte Cursed Be Ironin sanoituksista (Kalevalan on englannin kielelle kääntänyt John Martin Crawford)


title: The Varangian Way

text: "Once thou wert of little value, having neither form nor beauty, neither strength nor great importance, when in form of milk thou rested, when for ages thou wert hidden in the breasts of God's three daughters, hidden in their heaving bosoms, on the borders of the cloudlets, in the blue vault of the heavens."


title: The Varangian Way

text: "Et sä silloin suuri ollut etkä suuri etkä pieni, et kovin koreakana etkä äijältä äkäinen, kun sa maitona makasit, rieskasena riuottelit nuoren neitosen nisissä, kasvoit immen kainalossa pitkän pilven rannan päällä,alla taivahan tasaisen."


title: Live at the Royal Albert Hall (video)

text: Live at the Royal Albert Hall on taltiointi Deep Purplen "Concerto for Group and Orchestra" -teoksen 30-vuotisjuhlaesityksistä vuodelta 1999. Tapahtumasta on julkaistu myös CD-versio, joka sisältää enemmän kappaleita.


title: Live at the Royal Albert Hall (video)

text:
(Jon Lord, Miller Anderson, LSO)
(Jon Lord, Sam Brown, LSO)
(Ronnie James Dio, Graham Preskett)
(Ronnie James Dio, Eddie Hardin, Mickey Lee Soule)
(Ian Paice, Graham Preskett, The Kick Horns)
(Deep Purple, LSO)
(Deep Purple, The Kick Horns)
(Deep Purple, LSO)
(Deep Purple, LSO)
(Deep Purple, LSO)
(mukana kaikki vierailijat)
sekä:


title: Talavera de la Reina

text: Talavera de la Reina on kaupunki Toledon maakunnassa ja Kastilia-La Manchan itsehallintoalueella keskisessä Espanjassa. Kunnassa on noin 85 000 asukasta (2015), ja se on väkiluvussa mitattuna Albaceten jälkeen koko itsehallintoalueen toiseksi suurin kunta.


title: Talavera de la Reina

text: Kaupungin lähistöllä risteää kaksi jokea, Alberche ja Tajo, joista jälkimmäinen jakaa sen kahtia. Keskellä jokea on kaksi saarta, Chamelo ja Isla Grande. Kuntaa reunustavat vuoristot, pohjoisessa Sierra de Segurilla ja etelässä Cerro Negro.


title: Talavera de la Reina

text: Talavera de la Reinan perustivat keltit. Rooman valtakunnan aikana se tunnettiin nimellä Caesarobriga. Muslimit valtasivat Talaveran vuonna 712 ja rakensivat sinne linnoituksen ja muurin. Kastilian Alfonso VI valtasi Talavera de la Reinan takaisin vuonna 1083 ja siitä tuli tärkeä kauppakeskus.


title: Talavera de la Reina

text: Nykyään Talavera de la Reina on hyvin eläväinen ja siellä sijaitsee muun muassa Kastilia-La Manchan yliopiston kampus. Kansainvälisesti Talavera de la Reina tunnetaan keramiikkateollisuudestaan. Kaupungin pääkirkon (Basílica de Nuestra Señora del Prado) seiniä koristavat keramiikkalaatat.


title: Ihmemaa Oz (vuoden 1939 elokuva)

text: Ihmemaa Oz ("The Wizard of Oz") on vuonna 1939 ensi-iltansa saanut Victor Flemingin ohjaama elokuvamusikaali. Sen pääosassa on Judy Garland. Elokuva perustuu L. Frank Baumin vuonna 1900 ilmestyneeseen lastenkirjaan "Ihmemaa Oz". Elokuva ei ollut mikään erityisen suuri tapaus ensi-iltavuotenaan, mutta myöhemmin lähinnä television ansiosta se on noussut todelliseksi klassikoksi. American Film Institute valitsi elokuvan kymmenen kaikkien aikojen parhaimman elokuvan joukkoon sekä parhaaksi koko perheen elokuvaksi. Elokuvan kuuluisin laulu on "Over the Rainbow", jonka American Film Institute valitsi kaikkien aikojen parhaaksi elokuvalauluksi. Elokuvassa kohtaukset Kansasissa ovat mustavalkoisia, kun taas kohtaukset Ihmemaassa ovat värillisiä. Elokuva oli myös ehdolla kuuteen Oscar-palkintoon ja se voitti niistä kaksi: paras musiikki ja paras laulu.


title: Ihmemaa Oz (vuoden 1939 elokuva)

text: Elokuva muistuttaa nimeltään, päähahmoltaan ja myös juoneltaan melkoisesti Lewis Carrollin kirjaa "Liisan seikkailut ihmemaassa" – tosin kriitikot ovat sanoneet sen olevan pohjimmiltaan yhtä perusamerikkalainen kuin Carrollin teos on peribrittiläinen.


title: Ihmemaa Oz (vuoden 1939 elokuva)

text: Dorothy Gale (Judy Garland) on orpotyttö, joka elää maatilalla Kansasissa tätinsä, setänsä ja kolmen työmiehen kanssa. Dorothy ei pidä elämästään Kansasissa ja haaveilee pääsevänsä kauas pois "sateenkaaren tuolle puolen". Erityisen paljon Dorothylle tuottaa harmia opettajatar neiti Gulch. Eräänä päivänä Dorothy joutuu keskellä matkaansa myrskyn silmään ja hän pakenee taloonsa, joka nousee myrskyn mukana ilmaan. Dorothy huomaakin olevansa koiransa Toton kanssa värillisessä ihmeellisessä Ozin ihmemaassa sateenkaaren toisella puolella. Talo on pudonnut Idän pahan noidan päälle ja Dorothya tulevat onnittelemaan ja juhlimaan Pohjoisen hyvä noita Glinda sekä Ozin ihmemaailman outo pikkuväki, maiskiset. Paikalle tulee myös uhkailemaan Idän pahan noidan vielä ilkeämpi sisko Lännen paha noita (joka näyttää aivan neiti Gulchilta), mutta hän ei mahda Pohjoisen hyvälle noidalle mitään. Lahjaksi Dorothy saa Glindalta Idän pahan noidan punaiset kengät, joissa on taikavoimia.


title: Ihmemaa Oz (vuoden 1939 elokuva)

text: Dorothy tajuaa, että hänen on päästävä takaisin Kansasiin perheensä luokse. Glinda neuvoo häntä menemään keltaista tiilitietä pitkin Smaragdikaupunkiin päävelho Ozin luokse, joka varmaan tietää asiaan ratkaisun. Matkallaan Dorothy tapaa Variksenpelättimen, joka haluaisi itselleen aivot, Tinamiehen, joka haluaisi itselleen sydämen sekä pelokkaan Leijonan, joka haluaisi itselleen rohkeutta. Kolmikko muistuttaa kotitilan työmiehiä. Yhdessä nelikko päättää lähteä esittämään toiveensa päävelholle ja alkaa pitkä matka kohti Smaragdikaupunkia.


title: Ihmemaa Oz (vuoden 1939 elokuva)

text: Dorothy ja Toto joutuvat lopulta pahan noidan sieppaamiksi, mutta Toto pääsee karkuun ja tuo Variksenpelättimen, Tinamiehen ja Leijonan paikalle. Dorothy roiskuttaa vettä Pahan noidan päälle ja tämä sulaa kuoliaaksi. Päänoita antaa tämän jälkeen Variksenpelättimelle, Tinamiehelle ja Leijonalle diplomit. Palatakseen Kansasiin Dorothyn käsketään napsauttaa punaisia kenkiään kolme kertaa. Sen tehtyään hän herää kotiväkensä keskeltä Kansasista. Nyt Dorothy tajuaa, että koti on paras paikka maailmassa."Ihmemaa Oz" valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Travertiini

text: Travertiini on yksi kalkkikiven (CaCO) muoto ja eräs sedimenttikivilaji, jota käytetään rakennuskivenä. Kivityypin nimi juontaa latinan sanoista "lapis tiburtinus". Nimi viittaa Tivolin kaupunkiin (antiikin Tibur), jossa on suuret travertiinilouhokset. Tunnettuja rakennuksia, jotka on tehty travertiinista ovat Colosseum, Pietarinkirkko ja Kazanin katedraali. Suomessa travertiinista on valmistettu Helsingin yliopiston Kaisa-talon kirjaston sisäänkäyntikerroksen lattia.


title: Travertiini

text: Travertiini on juuri louhittuna valkoista tai harmaata, mutta ajan kuluessa se saa tummemman, kullankeltaisen tai punertavan sävyn. Travertiini on huokoista, ja siitä louhitut rakennuskivet ovat pinnaltaan epätasaisia ja karkeita, mutta travertiinia voi myös kiillottaa tai sen syvennykset voi täyttää tasoiteaineella.


title: Ferruccio Valcareggi

text: Ferruccio Valcareggi (12. helmikuuta 1919 Trieste – 2. marraskuuta 2005 Firenze) oli italialainen jalkapalloilija ja jalkapallovalmentaja.


title: Ferruccio Valcareggi

text: Valcareggi toimi Italian maajoukkueen päävalmentajana vuosina 1966–1974. Italia saavutti hänen johdollaan kultaa vuoden 1968 EM-kotikisoissa ja hopeaa vuoden 1970 MM-kisoissa.


title: Bong

text: Bong on yksi Liberian viidestätoista läänistä. Se sijaitsee maan keskiosan pohjoispuolella


title: Bong

text: Bongin pinta-ala on noin 8 100 km². Vuonna 2007 läänissä laskettiin asuvan 351 700 asukasta. Huomattava osa heistä on muslimeita. Suurimmat etniset ryhmät ovat kpellet ja mandinkat.


title: Bong

text: Läänin pääkaupunki on Gbarnga. Liberian sisällissodassa 1990-luvun alussa Charles Taylor piti siellä päämajaansa.


title: Bong

text: Bong on taloudellisesti merkittävää aluetta: siellä on rautakaivoksia ja kumin ja kaakaon tuotantoa.


title: Bong

text: Bongin läänin lipun värit kuvaavat puhtautta (valkoinen) ja uuden maan aamunkoita (violetti ja oranssi). Oikeassa yläkulmassa näkyvät työkalut kuvaavat rautakaivosta. Lipun vasemmassa yläkulmassa näkyy Liberian lippu, kuten kaikissa Liberian läänien lipuissa.


title: New, Live & Rare

text: New, Live & Rare on Deep Purplen DVD- ja VHS-julkaisu joka sisältää yhtyeen live- ja promovideoita vuosilta 1984-2001. VHS-julkaisu on DVD-versiota lyhyempi.


title: Battle Metal

text: Battle Metal on Turisaksen esikoisalbumi, joka julkaistiin vuonna 26. heinäkuuta 2004. Yhtye tuli tuolloin omien sanojensa mukaan luoneeksi tyystin uuden metallin alalajin, battle metalin, jota kolme vuotta myöhemmin julkaistu "The Varangian Way" jalosti entisestään.


title: Battle Metal

text: Levyn ehkä tunnetuin kappale on "Battle Metal", joka on myös useilla kokoelmalevyillä. Myös "Rexi Regi Rebellis" ja "One More" kuuluvat keikkojen vakiokappaleisiin.


title: David Walliams

text: David Walliams (oikea nimi David Williams, s. 20. elokuuta 1971) on englantilainen koomikko, kirjailija ja näyttelijä, joka tunnetaan parhaiten "Pikku-Britannia"-sarjasta, jossa hän näyttelee Matt Lucasin kanssa monia eri hahmoja.


title: David Walliams

text:
Walliams syntyi Peter ja Kathleen Williamsin perheeseen, joka asui Surreyssa, Englannissa. Hänellä on yksi sisko, Julie. Walliams kävi Reigaten peruskoulua ja sen päätyttyä pääsi opiskelemaan yliopistoon Bristoliin. Hän kuului myös National Youth Theatre -organisaatioon ja tapasi siellä komediapartnerinsa, Matt Lucasin.
Myöhemmin Walliams vaihtoi sukunimensä Williamsin Walliamsiin, koska kuuli, että on olemassa toinenkin näyttelijä nimeltä David Williams.


title: David Walliams

text:
David Walliams ja Matt Lucas aloittivat yhteistyönsä Edinburghin komediafestivaaleilla ja tekivät sen jälkeen yhdessä ohjelmia kuten Mash & Peas ja kulttimaineeseen nousseen "Rock Profile" -sarjan, joka pilailee tunnettujen muusikoiden kustannuksella. Varsinaiseen suosioon heidät nosti "Pikku-Britannia"-sketsiohjelma, josta kasvoi nopeasti suosittu ilmiö koko Britanniassa. TV-ohjelman lisäksi he ovat tehneet kiertueen ja siitä on tehty myös DVD "Little Britain Live".
Walliams ja Lucas esiintyvät myös Pet Shop Boys -yhtyeen ”I’m With Stupid” -musiikkivideolla, jossa he esittävät yhtyeen jäseniä, Neil Tennantia ja Chris Lowea. Walliamsin ja Lucasin uusin televisiosarja "Lennetään!" sai ensi-esityksensä joulukuussa 2010.


title: David Walliams

text: 4. heinäkuuta 2006 Walliams ylitti Englannin kanaalin uimalla. Tapahtuma oli osa Sport Relief -hyväntekeväisyysjärjestön tempausta ja se keräsi yli miljoonan punnan edestä lahjoituksia. Walliams harjoitteli koitosta varten yli yhdeksän kuukautta ja ui 35 kilometrin matkan 10 tunnissa ja 34 minuutissa. Hän oli 167:s nopeimpien Kanaalin ylittäjien listalla. Walliamsin valmistautumisesta koitokseen tehtiin myös dokumentti, "Little Britain’s Big Swim" joka on esitetty televisiossa ja julkaistu myös "Little Britain Live" -DVD:llä.


title: Sturmtiger

text: Sturmtiger, Sturmmörser Tiger tai Sturmpanzer VI, viralliselta nimikkeeltään "38cm RW61 auf Sturm(panzer)mörser Tiger" oli saksalainen toisen maailmansodan aikainen Tiger I:n alustalle rakennettu panssaroitu 380 mm rynnäkkömörssäri.


title: Sturmtiger

text: "Altmärkische Kettenwerke"n (Alkett) valmistama vaunun prototyyppi esiteltiin Adolf Hitlerille 20. lokakuuta 1943. Kenttäkokeiden jälkeen vaunu hyväksyttiin tuotantoon toukokuussa 1944.


title: Sturmtiger

text: Sturmtigeriä käytettiin ensimmäistä kertaa taistelussa 13. elokuuta 1944, jolloin sen prototyyppi osallistui menestyksellisesti Varsovan kansannousun tukahduttamiseen.


title: Sturmtiger

text:
Vaunujen alustana käytettiin vaurioituneina palveluskäytöstä poistettuja Tiger I -panssarivaunuja.
Alkettin Berlin-Spandaussa sijainnut tehdas kunnosti ja muunsi vaunujen alustat ja asensi niille "Brandenburger Eisenwerke"n valmistaman uuden kansirakenteen ja taistelutilan.


title: Sturmtiger

text: Alkujaan laivastokäyttöön tarkoitetulla, Rheinmetall-Borsigin valmistamalla "38 cm SturmMörser RW61 L/5.4" -mörssärillä aseistetun Sturmtigerin käyttötarkoitus oli tulituen antaminen jalkaväelle asutuskeskustaistelussa.


title: Sturmtiger

text: Vaunun ase oli erittäin tehokas ja ampui 350 kilogramman painoisen "Raketensprenggranate 4581" -tyyppisen raketin pisimmillään 6 kilometrin etäisyydelle. Linnoitteita vastaan tarkoitettu "Raketen Hohladungsgranate 4582" pystyi lävistämään 2,5 metriä teräsbetonia. Ammuksia oli kuitenkin mukana vain 14 kappaletta.


title: Sturmtiger

text: Sturmtigeriä oli alun perin tarkoitus valmistaa 10 kappaletta kuukaudessa, mutta vaunun kokonaisvalmistusmäärä jäi lopulta 18 kappaleeseen.


title: Kpellet

text: Kpellet eli kpèlét on Liberian suurin etninen ryhmä, joka muodostaa noin viidenneksen maan väestöstä. Kpellejä asuu myös Guinean eteläosassa, missä heitä kutsutaan joskus nimellä ”guerze” tai Liberiassa ”Ranskan kpellet”. Kpellejä ovat Liberiassa yli 300 000 ja Guineassa noin 100 000 (yhteensä siis 400 000). Vastasyntyneiden elinajanodote on alle 40 vuotta; 16–55 % kpelleläisistä lapsista kuolee ennen aikuisuuteen varttumista.


title: Kpellet

text: Useimmat kpellet asuvat Bongin läänissä ja naapurialueilla Liberian keskiosassa. Alueen maasto on lähinnä sademetsää jossa mäkiä sekä alamailla soita ja jokia. Vuotuinen sademäärä vaihtelee 180 cm ja 300 cm välillä ja suurin osa siitä tulee toukokuun ja lokakuun välillä eli kpellejen sadekaudella. Yleensä heinäkuussa sademäärä kuitenkin hieman pienenee; tätä ilmiötä kutsutaan Liberiassa nimellä "mid-dries" eli vapaasti suomennettuna ”keskikuivuudet”. Kpellejen alueen keskimääräinen alin lämpötila on 19° C ja ylin 36° C.


title: Kpellet

text: Kpellejen peruselintarvike ja elämän keskipiste on riisi, jota kasvatetaan kaskissa. Sato korjataan kerran vuodessa, minkä jälkeen maa jätetään viljelemättömäksi vähintään seitsemäksi vuodeksi. Maniokki on toiseksi tärkein peruselintarvike. Kpellet ovat metsästäjä-keräilijöitä. Proteiineja saadaan pääasiallisesti kalasta.


title: Kpellet

text: Noin 10–25 % kpelleistä on uskonnoltaan kristittyjä (luterilaisia) ja kourallinen muslimeja. Suurin osa kuitenkin seuraa alkuperäistä animistista uskontoa.


title: Kpellet

text: Kpellet puhuvat kpellen kieltä, joka kuuluu samaan kieliryhmään kuin toisen suuren liberialaisryhmän mandinkoiden kieli. Kpellen kieli on yksitavuinen ja tonaalinen.


title: Kauhajoen kaupungintalo

text: Kauhajoen kaupungintalo on vuonna 1983 rakennettu rakennus Kauhajoen keskustassa. Kaupungintalon suunnitteli Kauhajoen kunnan järjestämän kutsukilpailun voittaja Arkkitehtitoimisto Sipinen vuonna 1981. Rakennuksen julkisivut on valmistettu punaisesta graniitista, punatiilesta ja valkoiseksi maalatusta puusta. Talon pulpettikatot ovat tiilipintaisia. Rakennuksen bruttoala on 6 200 m² ja hyötyala 4 100 m². Tilavuus on 21 200 m³. Rakennuksessa on kolmikerroksinen keskushalli, jossa sijaitsevat kokoushuoneet, ruokala ja valtuustosali.


title: Kauhajoen kaupungintalo

text: Kaupungintalo on rakennettu 1950-luvulla rakennetun vanhan Arkkitehtitoimisto Lappi-Seppälä-Martaksen suunnitteleman kunnantalon (nykyisin Kauhajoen kansalaisopisto) viereen.


title: Matt Lucas

text: Matthew Richard ”Matt” Lucas (s. 5. maaliskuuta 1974 Stanmore, Englanti) on englantilainen näyttelijä ja koomikko, joka on tullut suurelle yleisölle tutuksi televisio-ohjelmista "Pikku-Britannia", "Rock Profile" ja "Shooting Stars".


title: Matt Lucas

text: Lucas kasvoi juutalaisessa perheessä, johon kuului hänen lisäkseen isä John, äiti Diana ja veli Howard. Hän kävi Haberdashers Asken -poikakoulua ja siirtyi sen jälkeen Bristolin yliopistoon opiskelemaan näyttelemistä pariksi vuodeksi.


title: Matt Lucas

text: Lucas sairastaa alopeciaa, jonka seurauksena hän kaljuuntui jo lapsena. Ensimmäisen kerran hän menetti hiuksensa kuusivuotiaana, vaikka ne kasvoivatkin vielä lyhyeksi aikaa takaisin.


title: Matt Lucas

text: Lucas on avoimesti homoseksuaali. Toukokuussa 2007 The Independent -lehti listasi hänet Britannian kahdeksanneksi vaikutusvaltaisimmaksi homoseksuaaliksi.


title: Matt Lucas

text: Ennen "Pikku-Britanniaa" Lucas esiintyi muun muassa Bob Mortimerin ja Vic Reevesin "Shooting Stars" -ohjelmassa George Dawesina. Lucas on myös kirjoittanut tekstejä koomikko Sacha Baron Cohenille. Vuonna 2010 Lucas teki David Walliamsin kanssa komediasarjan "Lennetään!".


title: Matt Lucas

text: Lucas on esiintynyt monilla musiikkivideoilla, muun muassa Pet Shop Boysin ”I’m with Stupid” -kappaleen videolla David Walliamsin kanssa sekä Blurin ”Country Housessa”, Ben Foldsin ”Jesuslandissa” ja Fat Lesin ”Vindaloossa”.


title: Yenifakılı

text: Yenifakılı on kaupunki ja piirikunta Turkissa, Yozgatin maakunnassa. Vuoden 2000 väestönlaskennan mukaan piirikunnan asukasluku on 15 603, josta 8 558 asuu Yenifakılın kaupungissa.


title: Kladi

text: Kladi eli monofyleettinen ryhmä tai kehityslinja on evoluutioon perustuva eliöiden kladistinen ryhmä, joka käsittää kantamuodon ("esi-isän") ja kaikki siitä polveutuvat eliölajit. Kladi on yksisyntyinen ryhmä, joka eroaa parafyleettisestä ryhmästä (joka ei käsitä kaikkia kantamuodon jälkeläisiä) ja polyfyleettisestä ryhmästä (joka sisältää eliölajeja eri kehityslinjoista) siten, että sen käyttöä pidetään nykyisessä systematiikassa suositeltavana.


title: Hundred Million Martians

text: Hundred Million Martians on turkulainen rock-yhtye. Yhtyeen tyyli on sekoitus rockia ja power popia. HMM perustettiin 1993, ja yhtye on tähän mennessä levyttänyt kolme kokopitkää albumia sekä keikkaillut vuodesta 1994 alkaen sekä Ruisrockin tapaisilla festivaaleilla että muun muassa HIMin, The 69 Eyesin, Hybrid Childrenin, Tehosekoittimen, Disgracen ja Turun Romantiikan kanssa.


title: Hundred Million Martians

text: Yhtyeen neljännellä albumilla (Marseille, 2008) vierailevat muun muassa Michael Monroe (saksofoni & huuliharppu) sekä Ben's Diapersin jäseniä.


title: Hundred Million Martians

text: HMM'n kitaristi Ari Väntänen työskenteli pitkään vuonna 2014 lopettaneen musiikkilehti Suen toimituspäällikkönä.Entiset jäsenet:Brighter Days (HMM-002)


title: Hundred Million Martians

text: I Wanna Be Your Boyfriend (HICKS-048)


title: Hundred Million Martians

text: Thinking Platonic (PVC-020). Split 7" (with Ben's Diapers)


title: Hundred Million Martians

text: Stompalong Cassidy (Yeah Yeah Yeah) (PVC-031)


title: Hundred Million Martians

text: My Name Is April (PVC-042)


title: Hundred Million Martians

text: Passed (PVC 063 promotional single)


title: Hundred Million Martians

text: ""rehearsal tape 1993""


title: Hundred Million Martians

text: "Demo 1993" (Riverside Studio)


title: Hundred Million Martians

text: "Demo 1995" (Kvintti-studio)


title: Hundred Million Martians

text:
"Demo 1996" (Hmmster Sound Studio)
(kappaleet "I Wanna Hate You" ja "Difference" nauhoitettiin, mutta ne jätettiin demon ulkopuolelle).


title: Hundred Million Martians

text: Tällä demolla HMM voitti musiikkilehti Soundin demokilpailun 1996 ja sai levysopimuksen.


title: Ari Väntänen

text: Ari Väntänen (s. 23. helmikuuta 1974 Kemijärvi) on suomalainen toimittaja, kirjailija, kääntäjä ja muusikko. Väntänen toimi painosmäärältään Suomen suurimman musiikkilehden "Suen" toimituspäällikkönä vuosina 2006–2014.


title: Ari Väntänen

text: "Suen" lisäksi Väntänen on kirjoittanut muun muassa "Turun Sanomiin", "Turun ylioppilaslehteen", "Rytmiin", "Soundiin", "Rumbaan" ja "Infernoon". Hän on tehnyt Hanoi Rocks -yhtyeestä kertovan kirjan "Hanoi Rocks – All Those Wasted Years" yhdessä Michael Monroen ja Andy McCoyn kanssa. Like Kustannuksen kustantama teos julkaistiin 1. huhtikuuta 2009. Väntänen on kirjoittanut myös Michael Monroen elämäkertateoksen, jonka Like julkaisi 28. lokakuuta 2011. Hän on kirjoittanut myös Apulanta-yhtyeestä kertovan teoksen "Kaikki yhdestä pahasta", joka julkaistiin Liken kustantamana vuonna 2014


title: Ari Väntänen

text: Väntänen on soittanut kitaraa muun muassa yhtyeissä Telenovelas, Hundred Million Martians ja The Phantom Tones.


title: Ari Väntänen

text: Koulutukseltaan Väntänen on valtiotieteiden maisteri.


title: Paavo Janhunen

text: Veli Paavo (Paavo, Paveli) Janhunen (12. helmikuuta 1941 Parikkala – 24. huhtikuuta 1985 Kuorevesi) oli Suomen ilmavoimien everstiluutnantti ja koelentäjä, joka sai surmansa Valmet L-90 Redigon edeltäjän Valmet L-80 TP Turbo Vinhan prototyypin (OH-VBB) syöksyttyä koelennolla oikeamattomassa lattakierteessä Eväjärven jään läpi. Samassa onnettomuudessa menehtyi myös koelentoinsinööri DI Paavo Juhani Jääskeläinen.


title: Tškalovsk (Kaliningrad)

text: Tškalovsk (ennen saksaksi Tannenwalde) on hallinnollisesti Kaliningradin kaupunkiin keskushallintopiirin kuuluva kylä. Se nimettiin 29. heinäkuuta 1948 lentäjä Valeri Tškalovin mukaan.


title: Tškalovsk (Kaliningrad)

text: Siellä on sotilaslentokenttä, josta suoritetaan säännöllisiä huolto- ja henkilökuljetuslentoja Suomenlahden kansainvälisen ilmatilan kautta.


title: Suomen kyudoliitto

text: Suomen Kyudoliitto ry on Suomen kyūdotoiminnan keskusjärjestö, jonka tehtäviin kuuluvat leiri- ja koulutustoiminnan koordinointi, kansainvälisten yhteyksien hoitaminen ja vyöarvotutkintojen järjestäminen.


title: Suomen kyudoliitto

text: Suomen Kyudoliitto perustettiin 26. tammikuuta 1985. Kyudoliiton ensimmäiset jäsenet olivat porvoolainen Heiwa No Yumi (nykyiseltä nimeltään Yosaiki) ja helsinkiläinen Hikari.


title: Suomen kyudoliitto

text: Suomen Kyudoliitto kuuluu jäsenenä Kansainvälisen kyudoliittoon (International Kyudo Federation) ja Euroopan kyudoliittoon (European Kyudo Federation), joka toimii eurooppalaisten kansallisten kyudojärjestöjen katto-organisaationa. EKF toimii kansainvälisellä tasolla yhteistyössä Japanin kyūdoliiton (All Nippon Kyudo Federation, ANKF) kanssa.


title: Suomen kyudoliitto

text: Suomen kyudoliittoon kuuluvissa suroissa harrastetaan sekä Heki-ryū Insai-ha -koulukunnan että ANKF-tyylisuunnan kyūdoa.


title: Nasareenit

text: Nasareenit olivat saksalainen taiteilijaryhmä. He pyrkivät kuvaamaan uskonnollista tunnetta mahdollisimman aidosti, esikuvinaan keskiajan saksalainen ja varhaisrenessanssin italialainen taide. Ryhmän huomattavimpia jäseniä olivat Peter von Cornelius, Friedrich Overbeck, Friedrich Wilhelm Schadow ja Philipp Veit.


title: Nasareenit

text: Nasareenit oli alun perin pilkkanimi niille saksalaisille taiteilijoille, jotka olivat perustaneet 1700-luvun loppupuolella Luukas-veljeskunnan. Veljeskunnan mielestä taide oli 1500-luvulta lähtien alkanut etääntyä yksinkertaisuuden ja aitouden ihanteista. Veljeskunta muutti vuonna 1810 Roomaan, jossa se asui autioituneessa San Isodoron luostarissa.


title: Nasareenit

text: Nasareenit pyrkivät elvyttämään varhaiskeskiajan freskojen maalausperinteen, ja freskoista heidät usein tunnetaankin parhaiten. Cornelius, Overbeck, Veit ja Schadow maalasivat Casa Bartholdyyn Joosefin elämää kuvaavan kahdeksan freskon sarjan, ja Villa Massimoon nasareenit maalasivat Danten, Arioston ja Tasson teoksiin perustuvia freskoja. Ryhmän toiminta hiipui vuonna 1819, kun Overbeck ja Cornelius lähtivät Roomasta. Useat taiteilijaryhmän jäsenistä toimivat myöhemmin opettajina taidekouluissa ja välittivät taiteeseen liittyviä näkemyksiään seuraaville taiteilijapolville.


title: Jessica Ennis-Hill

text: Jessica Ennis-Hill, CBE (s. 28. tammikuuta 1986 Sheffield, Englanti) on brittiläinen seitsenottelija ja aitajuoksija. Hän lopetti yleisurheilu-uransa lokakuussa 2016.


title: Jessica Ennis-Hill

text: Ennis sijoittui Sherbrooken alle 18-vuotiaiden MM-kisoissa 2003 tyttöjen seitsenottelussa viidenneksi tuloksella 5311. Seuraavana vuonna hän oli Grosseton alle 20-vuotiaiden MM-kisoissa kahdeksas pistein 5542. Vuonna 2005 hän voitti nuorten EM-kultaa tuloksella 5891 ja sijoittui Universiadeissa kolmanneksi tuloksella 5910. Seuraavana vuonna hän sai pronssia Melbournen Kansainyhteisön kisoissa pistein 6269 ja sijoittui kahdeksanneksi Göteborgin EM-kisoissa 2006 ennätystuloksellaan 6287. Seuraavana vuonna hän sijoittui Birminghamin sisäratojen EM-kisoissa viisiottelussa kuudenneksi tuloksella 4716 ja Osakan MM-kisoissa seitsenottelussa neljänneksi pistein 6469.


title: Jessica Ennis-Hill

text: Ennis voitti maailmanmestaruuden Berliinissä 2009 tuloksella 6731. Brittiläiset urheilutoimittajat valitsivat hänet samana vuonna kotimaansa vuoden yleisurheilijaksi. Dohan sisäratojen MM-kilpailuissa 2010 hän voitti kultaa ennätyspisteillään 4937. Barcelonan EM-kilpailuissa 2010 hän voitti Euroopan-mestaruuden ennätyksellään 6823. Daegun MM-kilpailuissa 2011 Ennis sijoittui alun perin toiseksi pistein 6751, mutta nousi voittajaksi vuonna 2017 Tatjana Tšernovan dopinghylkäyksen jälkeen. Istanbulin sisäratojen MM-kilpailuissa 2012 Ennis sai viisiottelussa hopeaa ennätyspisteillään 4965. Maailmanmestaruuden voitti Natalja Dobrynska uudella maailmanennätyksellä 5013 pistettä.


title: Jessica Ennis-Hill

text: Lontoon olympialaisissa 2012 Ennis voitti seitsenottelun 6 955 pisteellä. Tulos oli uusi Britannian ennätys. Hän juoksi ottelun 100 metrin aitajuoksussa Britannian ennätyksen ja kaikkien aikojen parhaan seitsenottelussa tehdyn tuloksen 12,54. Heinäkuun lopussa 2013 Ennisin ilmoitettiin vetäytyvän Moskovan maailmanmestaruuskilpailuista 2013.


title: Jessica Ennis-Hill

text: Ennis-Hill sai lapsen heinäkuussa 2014 eikä kilpaillut Lontoon olympialaisten jälkeen ennen kevättä 2015. Hän voitti kultaa Pekingin MM-kisoissa 2015 pistein 6669. Rio de Janeiron olympialaisissa 2016 hän sai hopeaa pistein 6775.


title: Bobby Coleman

text: Robert Moorehouse Coleman III, taiteilijanimeltään Bobby Coleman (s. 5. toukokuuta 1997 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt mm. "The Last Song" -elokuvassa sekä "Näkijässä".


title: Mikrofluidistiikka

text: Mikrofluidistiikka on mikroskooppisten neste- ja kaasuvirtausten hallintaa käsittelevä tieteen ja tekniikan ala. Mikrosysteemitekniikka on laajempi käsite, joka sisältää myös mikrofluidistiikan.


title: Mikrofluidistiikka

text:
Mikrofluidistiset sirut valmistetaan mikroteknologian keinoin pii-, lasi- tai polymeerikiekoille.
Tyypilliset tilavuudet ovat nano- ja pikolitroja, ja virtausnopeudet nano- ja mikrolitroja minuutissa. Mikrofluidistiikassa rakenteiden tyypillinen koko on kymmeniä mikrometrejä. Makromaailmaan verrattuna mikromaailmassa eri ilmiöt ovat tärkeitä, muun muassa pintajännitys ja kapillaarivoimat ovat vahvoja, kun taas painovoiman vaikutus voidaan jättää huomiotta (jolloin sirut toimivat esimerkiksi yhtä hyvin ylösalaisin asennettuina). Lähes kaikki virtaukset mikromaailmassa ovat laminaarisia, mikä tarkoittaa hallittuja virtauskenttiä, mutta toisaalta sekoittumisen hitautta. Toisaalta diffuusio on nopeaa, sillä etäisyydet ovat pieniä.


title: Mikrofluidistiikka

text: Mikrofluidistiikan rinnalla käytetään paljon seuraavia termejä:


title: Mikrofluidistiikka

text: -MicroTAS, micro total analysis systems, erityisesti kemialliset sirut


title: Mikrofluidistiikka

text: -lab-on-a-chip, integroidun piirin nestevastine, monien fluiditoimintojen integrointi samalle sirulle


title: Mikrofluidistiikka

text: -BioMEMS, sillä useimmat biologiset systeemit ovat nestefaasissa, mutta tarkasti ottaen BioMEMS edellyttää mekaanisia liikkuvia osia, kuten DNA-pinseteissä tai mekaanisissa bioantureissa. Kuitenkin mikrofluidistisissa kanavissa virtaavat solut ja biomolekyylit, joille tehdään aktiivisia operaatiota kuten suodatusta, reaktioita tai detektiota, lasketaan mikrofluidistiikkaan


title: Mikrofluidistiikka

text:
-power-MEMS komponenteissa on usein fluidi, kuten höyrykoneissa, rakettimoottoreissa, polttokennoissa,
mutta on myös paljon ei-fluidistisia power-MEMS laitteita, kuten aurinkokennoja, radioaktiivista säteilyä tai ympäristön värähtelyjä tai hukkalämpöä hyödyntävät energiakeräimet


title: Mikrofluidistiikka

text: -mikroarrayt, muun muassa DNA-sirut, lasketaan usein mikrofluidistiikkaan, mutta niissä iso (mikrolitroja) nestepisara annostellaan staattisen näytespotin päälle, kun mikrofluidistiikassa nestettä liikutellaan sirulla annostelun jälkeen


title: Mikrofluidistiikka

text: -kemialliset anturit voivat käyttää samoja detektioperiaatteita kuin mikrofluidistiset sirut, mutta yleensä (mikro)anturi upotetaan isoon fluiditilavuuteen, kun taas mikrofluidistiikassa erittäin pieni nestemäärä annostellaan sirulle.


title: Mikrofluidistiikka

text:
Termit
ovat synonyymejä, ja tarkoittavat pisaroiden liikuttelua kiekon pinnalla (vastakohtana kanavissa tapahtuvalle virtaukselle).


title: Mikrofluidistiikka

text: Nanofluidistiikassa kanavien, suuttimien ja suodattimien koot ovat 10 nm -1 µm. Nanofluidistiikassa rakenteiden ja molekyylien koko ovat samaa suuruusluokkaa, ja syntyy uusia ilmiöitä joita mikrofluidistiikassa ei nähdä. Esimerkiksi paineavusteisessa virtauksessa pienet partikkelit virtaavat hitaammin kuin suuret, sillä suuret partikkelit viettävät kaiken aikansa virtauksen keskiakselilla, jossa nopeus on suurin.


title: Mikrofluidistiikka

text:
Varhaisimmat mikrofluidistiset komponentit 1960-luvulla liittyivät ydintekniikkaan: uraanin diffuusioerotus,
EMP-kestävät nesteillä toteutetut logiikkapiirit ja radioaktiivisten aineiden nopeat analyysit.
1970-luvulla Stanfordin yliopistossa Steven Terry valmisti väitöskirjassaan piikiekolle kaasukromatografin,
jossa yhdistyivät injektio, erotuskanavat ja terminen detektori. Suomalainen Niilo Kaartinen kehitti
1980-luvulla mikroelektrotermofluidistiikaksi (METF) kutsuttua tekniikkaa, jossa kylmäblokkiin kytketty fluidipiiri
jäätyi, ja jäätynyt neste toimi itse itsensä venttiilinä, joka voitiin avata lämmittämällä halutusta kohdasta kanavistoa.


title: Mikrofluidistiikka

text:
Laajempaa mielenkiintoa mikrofluidistiikka synnytti vasta 1990-luvun alussa Andreas Manzin tutkimusryhmän julkaistua kapillaarielektroforeesisirut lasikiekolla. Ensimmäinen mikrofluidistiikan erikoiskonferenssi MicroTAS pidettiin
1994 Enschedessä, Hollannissa. Katso MicroTAS konferenssi.


title: Mikrofluidistiikka

text: Mikrofluidistiikka on vahvasti poikkitieteellistä. Mikroteknologian valmistusmenetelmiä (optinen litografia, printtaus, etsaus (valmistustekniikka), bondaus) käyttäen tehdään siruille kanavistoja, suodattamia, venttiilejä, pumppuja, suuttimia ja muita mikrorakenteita. Pintaominaisuuksia, muun muassa hydrofiilisyyttä tai -fobisuutta, säädetään monilla kemiallisilla märkäkäsittelyillä (esimerkiksi NaOH huuhtelu, Teflon-spray), ohutkalvojen ja molekyylikerroskalvojen (SAM, self-assembled monolayers) kasvatuksella tai plasmakäsittelyillä (esimerkiksi happiplasmaoksidoinnilla). Fysiikka ja virtausmekaniikka käsittelevät fluidien virtaus-, diffuusio-, ja lämmönsiirto-ominaisuuksia. Kolloidikemia käsittelee pienten (alle 100 nm) partikkeleiden ja pintojen vuorovaikutuksia. Kemiaa ja biologiaa tarvitaan lukuisissa sovelluksissa, sillä monet ilmiöt riippuvat herkästi olosuhteita, muun muassa pintojen sähköinen varautuminen on pH- ja lämpötilariippuvaa, samoin kuin proteiinien denaturaatio.


title: Mikrofluidistiikka

text: Mikrofluidistiikalla on suuri joukko sovellusalueita:


title: Mikrofluidistiikka

text: -kemiallinen analyysi (kapillaarielektroforeesi, kromatografia, massaspektrometria)


title: Mikrofluidistiikka

text: -kemiallinen synteesi (mikroreaktorit ja kombinatoriaalinen kemia)


title: Mikrofluidistiikka

text: -tietotekniikka (mustesuihkutulostus, elektroninen paperi, nestelogiikka)


title: Mikrofluidistiikka

text: -lääketiede ja biotekniikka (DNA PCR, biomolekyylien erotus ja tunnistus; solujen trapping, muokkaus ja analyysi)


title: Mikrofluidistiikka

text: -energia (polttoainesuuttimet, mikrogeneraattorit, mikropolttokennot)


title: Kuusi ajatteluhattua

text: Kuusi ajatteluhattua tai ajattelun kuusi hattua on Edward de Bonon kehittämä ajattelun ja keskustelun apuväline. Hattuja käytetään yleensä ryhmätyössä, mutta sitä voi käyttää myös yksistään. Ajattelun hatut voisi suomalaisittain kääntää myös mietintämyssyiksi.


title: Kuusi ajatteluhattua

text: Useiden tutkimusten mukaan olemme huonoja tekemään yhteistyötä ryhmissä. Länsimaista ajattelua hallitsee myös usein analyysi, tuomio ja argumentointi, jotka usein vaikeuttavat juuri luovaa ajattelua ideointivaiheessa. Hattutekniikan kehittäjän lääketieteen tohtori Edward de Bonon mukaan ongelma ajattelussa on sekavuus, koska yritämme ajatella liikaa kerralla. Tunteet, informaatio, logiikka, toiveet ja luovuus ovat kaikki mielessämme samanaikaisesti. Hattutekniikan avulla ryhmä keskittyy yhteen asiaan kerrallaan.


title: Kuusi ajatteluhattua

text: Hattutekniikan ideana on katsoa ongelmaa eri näkökulmista ja samalla ottaa eri rooleja. Kenelläkään ei siis ole vain yhtä tapaa ajatella/hattua, vaan rooli ja ajattelutapa valitaan tilanteen mukaan. Roolissa ollessaan ihminen sanoo mielipiteensä helpommin kuin omana itsenään.


title: Kuusi ajatteluhattua

text: Rinnakkaisessa ajattelussa koko ryhmä käyttää aina samaa ajattelutapaa yhtä aikaa. Tilaisuuden vetäjä valitsee käytettävät ajattelutyylit eli hatut etukäteen, tai joskus myös käynnissä olevan keskustelun sisällön välittömästi huomioon ottaen (sininen hattu).


title: Kuusi ajatteluhattua

text:
Hattuja voi käyttää:
1. Koko ryhmä käyttää saman väristä hattua yhtä aikaa (rinnakkainen ajattelu). Soveltuu etenkin kokouskäyttöön, valmistellaan etukäteen.
2. Yksin, oman ajattelun selkeyttämiseksi ja päätöksenteon tueksi. 3. Keskustelussa, jolloin ajattelu voidaan suunnata yhteen näkökulmaan kerrallaan tarpeen mukaan keskustelun edetessä.


title: Kuusi ajatteluhattua

text: Käytetään eri puolilla maailmaa erityisesti yritysmaailmassa ajattelun ja keskustelujen apuvälineenä. Toisaalta, se ei ole yhtä yleinen kuin esimerkiksi aivoriihi, tai Suomessa Tuplatiimi.


title: Kuusi ajatteluhattua

text:
Kokouksessa mietitään pikkujouluja, joissa kaikilla olisi hauskaa ikään, sukupuoleen ja seksuaaliseen suuntautumiseen katsomatta. Arvioidaan tehtyä ehdotusta:
Valkoisen hatun kanssa lähdetään miettimään asiaa puhtaan tiedon kannalta, esimerkiksi montako henkilöä osallistuu pikkujouluihin. Kerätään yhdessä pöytään tiedetyt faktat ja mietitään miten saadaan puuttuva tieto.
Punaista hattua käyttämällä jokainen tuo esiin tuntemuksensa ehdotukseen liittyen, ilman perusteluja.
Keltaisen hatun kanssa ryhmä yrittää löytää kaikkien ideoiden parhaat puolet ja pyrkii yhdistelemään niitä yhdeksi toimivaksi kokonaisuudeksi. Miksi juhla voisi onnistua, mitä hyvää ja hauskaa ehdotuksessa on?
Otetaan musta hattu päähän ja mietitään yhdessä miksi juhlat voisivat mennä pieleen. Ryhmä on kriittinen, haluaa välttää virheitä, olla varovainen ja pysyä maan pinnalla ehdotuksissa.
Otettaessa käyttöön vihreä hattu ryhmä keksii jonkin täysin uuden, luovan tavan viettää pikkujouluja. Vihreällä hatulla ideoidaan vapaasti ja pyritään korjaamaan mustan hatun löytämät epäonnistumisen riskit.
Sininen hattu pitää homman kasassa, kertoo käytettävät hatut, huolehtii, että ryhmä pitäytyy sovitussa hatussa, pyytää summaamaan lopputulemia ja toimii johtajana keskustelussa.


title: Kuusi ajatteluhattua

text: Hattuja käytetään tarvittava määrä sopivassa järjestyksessä niin että asiasta saadaan mahdollisimman laaja näkökulma ja päätöksenteko on helpompaa.


title: Itä-Karjalan partisaanitaistelut 1942

text: Itä-Karjalan partisaanitaistelut olivat vuoden 1942 heinäkuun ja elokuun aikana käytyjä suomalaisten sotilaiden ja neuvostoliittolaisten partisaanien välisiä kahakoita. Niitä käytiin Itä-Karjalassa sijaitsevan Ontajärven ja Seesjärven välisellä kannaksella ja Tumbajoen sekä Sidrajoen varrella. Neuvostoliiton osapuolena oli 1. Partisaaniprikaati eli Puutoisten sissiprikaati komentajanaan majuri Grigorjev. Sen muodostivat vuonna 1941 Itä-Karjalasta evakuoidut miehet ja naiset joiden joukoissa oli runsaasti vakaumuksellisia kommunisteja ja komsomoleja. Prikaatin koulutus oli tapahtunut Puutoisissa ja sen vahvuus oli silloin noin 900 henkeä. Prikaati siirrettiin 10. kesäkuuta 1942 Sekeeseen varusteltavaksi tulevaa retkeä varten. Tehtävän se sai 13. kesäkuuta; sen oli määrä hyökätä 638 partisaanin voimin yllättäen suomalaisten joukkoja vastaan Kontupohjaan ja Porajärvelle tuhotakseen armeijakuntien esikunnat ja varastot. Toisena aikomuksena oli häiritä suomalaisten liikenneyhteyksiä. Annettu tehtävä osoittautui ylivoimaiseksi käytössä olevilla valmisteluilla ja varusteilla.


title: Itä-Karjalan partisaanitaistelut 1942

text: Tapahtumat alkoivat 11. heinäkuuta klo 03.15 kun suomalainen Rajajääkäripataljoona 5:n tiedusteluosasto huomasi venäläisen osaston ja järjesti väijytyksen. Kahakassa kaatui 10 venäläistä, loppujen onnistuessa paeta. Partisaanien marssi korpien halki oli alkanut 29. kesäkuuta Suglitsasta Jolmajärven ja Ontajärven kannaksen kautta kohti länttä. Suomalaisten 14. divisioonan kevyt osasto 2:n partio havaitsi 15. heinäkuuta noin 100 miehen vahvuisen osaston ylittäneen Rukajärven - Paateneen välisen tien ja suunnanneen länteen. Suomalaiset joukot ryhtyivät takaa-ajoon jo samana päivänä. Kosketusta partisaaneihin ei vielä saatu mutta heidän huomattiin kääntyneen kohti etelää. Lentotiedustelu teki varman havainnon Prikaatista 17. heinäkuuta. Kääntyminen etelään ja joutuminen alttiiksi paljastumiselle ei kuulunut suunnitelmiin mutta partisaaneja vaivanneiden täiden vuoksi komentaja johdatti joukot Tumbajoen tyhjälle metsätyöleirille täisaunaan. Kylään tunkeutuessaan Prikaati tuhosi siellä olleen kevyen suomalaisvarmistuksen. Suomalaisten joukot saapuivat Tumban kylään 18. heinäkuuta ja kiivaat taistelut alkoivat välittömästi. Prikaati lähti vetäytymään kyhäämillään lautoilla Tumbajärven ylitse jatkuvassa tulituksessa. Suomalaiset saivat vangin joka kertoi heidän joukkojensa vahvuudeksi 700 henkeä, tätä tietoa ei täysin suomalaiset uskoneet. 21. heinäkuuta Päämaja määräsi pataljoonan suomalaisesta 12. Prikaatista venäläisten partisaanien takaa-ajoon aiemmin tehtävään määrättyjen neljän joukkueen ja yhden komppanian lisäksi. Tehtävänä oli tuhota partisaanit viimeiseen mieheen.


title: Itä-Karjalan partisaanitaistelut 1942

text: Partisaanien tilanne oli erittäin tukala heidän paetessaan nälissään ja syöpäläisten vaivaamina. Huoltopudotukset lentokoneilla olivat epäonnistuneet. He elivät käytännössä marjojen ja sienien varassa. 28. heinäkuuta komentaja Grigorjev sai yhteyden Sorokkaan josta sai luvan keskeyttää tehtävä ja palata. Prikaati pysähtyi Tjasajoella 30. heinäkuuta odottamaan ruokaa voidakseen lähteä paluumatkalle, mutta ruokaa ei tullut. Sen sijaan suomalaisten raivoisa hyökkäys alkoi samana iltana. Taistelu jatkui läpi yön kunnes venäläiset kykenivät irtautumaan. Taistelupaikalle jäi 113 kaatuneen partisaanin ruumiit, joukossa majuri Grigorjev. Suomalaiset lähtivät takaa-ajoon kohti pohjoista ja kosketukset partisaaneihin johtivat lukuisiin kahakoihin. Partisaanien jäljiltä löytyi merkkejä nälän aiheuttamasta kannibalismista, nälkään kuolleita ja lampeen hukutettuja omia haavoittuneita. Partisaanit onnistuivat 4. elokuuta saamaan kaksi päiväannosta muonaa lentopudotuksin. Sidrajärvelle pudotettiin 5. elokuuta muonaa ja partisaaniosasto ”kostajat” lähetettiin sitä hakemaan. Vuonna 1970 löydettiin osaston muodostaneen 70 partisaanin ruumiit yhteen läjään ammuttuna Sidrajoen varresta. Tapaus on hämärän peitossa, yhtään suomalaisjoukkoa ei ole pystytty sitovasti yhdistämään tapaukseen.14. elokuuta partisaanit aloittivat hyökkäyksen suomalaisten kimppuun edetessään kohti Jolmajärveä. Aamuyöllä 15. päivänä venäläiset rynnäköivät kahden suomalaiskomppanian välistä samalla kaapaten mukaansa kaiken syötäväksi kelpaavan. Laukausten ääniä kuultiin vielä pitkään aamupäivään venäläisten haavoittuneiden ampuessa itseään. Paikalle jäi 58 kaatunutta venäläistä.


title: Itä-Karjalan partisaanitaistelut 1942

text: Kahtia jakautuneen partisaaniosaston pääjoukko ylitti Jolmajärven pienemmän osaston edetessä järven eteläkärkeä kohden. Jolmajärven yllä käytiin ilmataistelu jossa neljä suomalaista Morane-Saulnier konetta tulitti järveä ylittänyttä partisaaniosastoa saaden kimppuunsa viisi venäläisten Hurricanea. Molemmat osapuolet menettivät yhden koneen. Ylityksessä 40 partisaania menetti henkensä 13 haavoittuessa. Lopulta Sunglitsaan onnistui 25. elokuuta palaamaan 120 partisaania 638:sta retkelle lähteneestä. Suomalaisten tappiot olivat kokonaisuudessaan 119 miestä.


title: Itä-Karjalan partisaanitaistelut 1942

text:
komentaja maj Grigorjev
Osastoilla viestivälineinä radio, kompasseja ja valopistooleja. Tiedustelujoukkueella 12 konepistoolia, muilla osaston miehillä puoliautomaattikiväärit. Lääkintäjoukkueen miehet varustettu pistooleilla ja yhdellä teltalla. Taisteluosastoilla kullakin yksi pikakivääri, yhdeksän konepistoolia, muilla kivääri. Repussa 20 päivän kuiva muona.


title: Final War

text: Final War on yhdysvaltalainen RAC-yhtye. Final War on julkaissut pari levyä ja yhden yhteislevyn Stoneheadsin kanssa. Yhtye on vieraillut myös Suomessa.


title: Lapinjärven Urheilijat

text: Lapinjärven Urheilijat on Lapinjärvellä 24. tammikuuta 1945 perustettu urheilu- ja voimisteluseura. Lukon menestynein urheilija on yleisurheilija Brita Johansson, joka teki useita Suomen ennätyksiä pituushypyssä ja 100 metrin juoksussa. Lapinjärven Lukko järjestää vuosittain kolmiseuraotteluita Artjärven Ahjon ja Myrskylän Myrskyn välillä. Lapinjärvellä toimivat myös LIF ja Porlammin Pyry nimiset yleisurheiluseurat.


title: Jagged Little Pill

text: Jagged Little Pill on kanadalaisen laulaja-lauluntekijä Alanis Morissetten ensimmäinen kansainvälisesti julkaistu albumi. Vuonna 1995 julkaistu teos oli suuri menestys, joka oli mm. Yhdysvaltojen "Billboard 200"-listan kärjessä 12 viikkoa. Suomessakin "Jagged Little Pill" myi tuplaplatinaa. Samalla se nosti Alanis Morissetten suureksi tähdeksi ja se onkin hänen kenties arvostetuin albumi niin monien fanien kuin kriitikoidenkin mielestä.


title: Jagged Little Pill

text: Albumi sisältää monia hiteiksi/klassikoiksi muodostuneita kappaleita kuten "Hand in My Pocket", "Head over Feet", "Ironic", All I Really Want", "You Learn" sekä "You Oughta Know", joista jälkimmäisessä kitaraa soittaa Jane's Addictionista tuttu Dave Navarro ja Red Hot Chili Peppersistä tuttu Flea bassoa. Albumilla soittaa myös myöhemmin Foo Fightersin rumpalina tunnettu Taylor Hawkins soittaen levyn kaikki rumpuosuudet sekä Tom Pettyn yhtyeessä soittanut kosketinsoittaja Benmont Tench.


title: Jagged Little Pill

text: 10 vuotta albumin julkaisun jälkeen Morissette äänitti albumin kappaleet uudelleen akustisina versioina. Akustinen albumi Jagged Little Pill Acoustic julkaistiin vuonna 2005.


title: Jagged Little Pill

text: Kaikki kappaleet sanoittanut Alanis Morissette, kaikki kappaleet säveltänyt Alanis Morissette ja Glen Ballard.


title: Charles Burns

text: Charles Robert Burns (s. 27. syyskuuta 1955 Washington) on yhdysvaltalainen sarjakuvataiteilija ja kuvittaja. Hän asuu puolisonsa, taidemaalari Susan Mooren ja kahden tyttärensä kanssa Philadelphiassa.


title: Charles Burns

text: Charles Burns opiskeli vuosina 1977–1979 maalausta ja kuvanveistoa Kalifornian yliopistossa Davisissa. Hänen ensimmäisiä töitään olivat kuvitukset "Sub Pop" -fanzinelle, josta samanniminen levymerkki sai myöhemmin alkunsa.


title: Charles Burns

text: Vuonna 1981 Burns tutustui Art Spiegelmaniin, joka innosti häntä siirtymään sarjakuvan pariin. Burns piirsi vuoteen 1991 asti sarjakuvia (mm. "Dog Boy" ja "Big Baby") Spiegelmanin avantgardistiseen "RAW"-sarjakuvalehteen. Vuonna 1983 hän aloitti meksikolaisen vapaapainijan asuun sonnustautuneesta yksityisetsivästä kertovan "El Borbah" -sarjan "Heavy Metal" -lehdessä.


title: Charles Burns

text: 1980-luvun puolivälissä Burns vietti noin kaksi vuotta Italiassa. Tuolloin hän tuli tunnetuksi myös Euroopassa, jossa useat lehdet julkaisivat hänen sarjakuviaan.